				|

		52011PC0398

			Návrh NARIADENIE RADY, ktorým sa ustanovuje viacročný finančný rámec na roky 2014 – 2020 /* KOM/2011/0398 v konečnom znení - 2011/0177 (APP) */

			   	DÔVODOVÁ SPRÁVA

1.
KONTEXT NÁVRHU
1.1.
Zmluvný základ

V článku 312 Zmluvy o fungovaní
Európskej únie (ďalej len „zmluva“) sa stanovuje, že Rada prijíma
jednomyseľne nariadenie, ktorým sa určí viacročný finančný
rámec. Finančný rámec stanovuje výšky súm ročných stropov pre
viazané rozpočtové prostriedky podľa kategórií výdavkov a ročný
strop pre výdavkové rozpočtové prostriedky a ustanoví
akékoľvek iné ustanovenia potrebné pre hladký priebeh ročného
rozpočtového postupu.
Prvý viacročný finančný rámec bol
spolu s ustanoveniami o medziinštitucionálnej spolupráci a rozpočtovej
disciplíne prijatý pred viac ako dvadsiatimi rokmi[1].
Tento rámec a nasledujúce finančné rámce umožnili do značnej miery
zlepšiť a uľahčiť ročný rozpočtový postup a spoluprácu
medzi inštitúciami a zároveň posilniť rozpočtovú disciplínu.
Zahrnutím viacročného finančného
rámca do primárneho práva Únie sa v zmluve uznal význam finančného rámca
ako jedného zo základných prvkov štruktúry rozpočtu Európskej únie.
Súčasný viacročný finančný
rámec na roky 2007 – 2013 inštitúcie schválili v máji 2006 a je
ustanovený v Medziinštitucionálnej dohode o rozpočtovej
disciplíne a riadnom finančnom hospodárení[2]
(ďalej len „súčasná IIA“).
S cieľom implementovať ustanovenia
novej zmluvy Komisia predložila 3. marca 2010 návrh nariadenia Rady, ktorým sa
ustanovuje viacročný finančný rámec na roky 2007 – 2013, a návrh
novej Medziinštitucionálnej dohody o spolupráci v oblasti rozpočtu[3]
(ďalej len „návrhy z marca 2010“). Až budú tieto dva návrhy prijaté,
nahradia súčasnú IIA a uvedú ustanovenia o finančnom rámci na roky
2007 – 2013 a o spolupráci inštitúcií v rámci rozpočtového
postupu do súladu so zmluvou. Ustanovenia súčasnej IIA, ktoré nie sú
považované za zastarané na základe zmluvy, zostávajú platné.
Táto dôvodová správa sa venuje novým prvkom,
ktoré sa v porovnaní s návrhmi z marca 2010 vyskytujú v návrhu nariadenia,
ktorým sa ustanovuje viacročný finančný rámec na roky 2014 – 2020
(ďalej len „nariadenie o VFR“), a v návrhu Medziinštitucionálnej dohody o spolupráci
v oblasti rozpočtu a riadnom finančnom hospodárení (ďalej len
„návrh IIA“). Odôvodnenie zmien vyplývajúcich z nadobudnutia platnosti zmluvy
sa nachádza v dôvodovej správe návrhu nariadenia, ktorým sa ustanovuje
viacročný finančný rámec na roky 2007 – 2013 z 3. marca 2010, a preto
nie je potrebné ho tu uvádzať ešte raz.

1.2.
Nové ustanovenia navrhované pre finančný rámec
na roky 2014 – 2020
1.2.1.
Hlavné politické usmernenia

Návrh nariadenia o VFR sprevádzaný návrhom IIA
predstavuje právnu transpozíciu oznámenia Komisie „Rozpočet stratégie
Európa 2020“ prijatého 29. júna 2011[4]. Doplní ho návrh, ktorým
sa mení a dopĺňa návrh Komisie na nariadenie o rozpočtových
pravidlách, ktoré sa vzťahujú na ročný rozpočet Únie, s
cieľom zaviesť niekoľko nových ustanovení, ktoré sú súčasťou
balíka návrhov týkajúcich sa finančného rámca na roky 2014 – 2020.
V oznámení je uvedená hlavná štruktúra a
hlavné prvky súčasných návrhov – napr. trvanie, štruktúra odrážajúca
stratégiu Európa 2020, potreba zvýšenia flexibility a sumy naplánované pre
samotný finančný rámec.

1.2.2.
Flexibilita

Finančný rámec musí okrem
zabezpečenia rozpočtovej disciplíny zároveň stanoviť
primerané úrovne flexibility, aby bolo možné prideľovať zdroje
efektívnym spôsobom a aby Únia mohla rýchlo reagovať na nepredvídané okolnosti.

Medzi parametre, ktoré vplývajú na mieru
flexibility alebo nemennosti finančného rámca patrí dĺžka trvania
finančného rámca, počet a obsah okruhov výdavkov, podiel výdavkov EÚ
predbežne pridelených členským štátom a regiónom alebo s predbežne stanovenou
referenčnou výškou v právnych predpisoch prijatých postupom
spolurozhodovania, disponibilné rezervy v rámci každého výdavkového stropu a
rezervy zostávajúce medzi stropmi finančného rámca a stropom vlastných
zdrojov. Komisia pri príprave svojich návrhov ďalšieho finančného
rámca tieto prvky zohľadnila.
Nedávne skúsenosti však ukázali, že výzvy
vyplývajúce z nepredvídaných udalostí s globálnymi následkami nadobudli
nový rozmer. Od začiatku trvania súčasného finančného rámca
museli byť mobilizované všetky disponibilné ustanovenia týkajúce sa
flexibility a bolo potrebné vykonať aj niekoľko revízií samotného
rámca. Únia bude stále viac vystavená účinkom globalizácie hospodárstva a
spoločnosti, zmene klímy, energetickej závislosti, migračnému tlaku a
iným globálnym výzvam, pričom vo väčšine týchto oblastí boli
zodpovednosť a úlohy Únie na základe Lisabonskej zmluvy posilnené.
Správne vyváženie prísnej rozpočtovej
disciplíny a predvídateľnosti výdavkov na jednej strane s flexibilitou
potrebnou k tomu, aby Únia mohla reagovať na nepredvídané zmeny na strane
druhej, bude vždy ťažkou politickou úlohou. Na základe svojho hodnotenia
fungovania súčasnej IIA[5] a na základe ďalších
úvah v kontexte preskúmania rozpočtu[6] Komisia navrhuje
obmedzené avšak cielené zlepšenie existujúcich ustanovení týkajúcich sa
flexibility:
1.
Po prvé, rozsiahle a pravidelné využívanie nástroja
flexibility a rezervy na núdzovú pomoc počas trvania súčasného
finančného rámca ukázali, že tieto nástroje sú potrebné. Skúsenosti
nadobudnuté pri riadení najmä vonkajšej akcie v rámci posledných
niekoľkých rokov zároveň ukázali, že EÚ musela ťažkopádne
využívať rozličné nástroje (ako sú rezerva na núdzovú pomoc, nástroj
stability, nepridelené rezervy a nástroj flexibility), aby mohla reagovať
na medzinárodnú situáciu a nové výzvy.
Preto sa navrhuje zvýšenie maximálnych súm, ktoré
sú pre každý rok k dispozícii pre nástroj flexibility a rezervu na núdzovú
pomoc. Možnosť využitia nepoužitých častí ročných maximálnych
súm v nasledujúcich rozpočtových rokoch sa v prípade nástroja flexibility
rozširuje na rok n + 3 a v prípade rezervy na núdzovú pomoc sa táto
možnosť zavádza pre rok n+1 (avšak v prípade rezervy na núdzovú pomoc s výhradou
existencie príslušného ustanovenia v nariadení o rozpočtových pravidlách).
Rozsah rezervy na núdzovú pomoc sa rozširuje tak, aby sa pokryli aj situácie
zvlášť silného tlaku, ktorý je dôsledkom migračných tokov na
vonkajších hraniciach Únie.
To by obidvom nástrojom malo umožniť viac
prispieť k rýchlej reakcii Únie na neočakávané situácie obmedzeného
rozsahu.
2.
Po druhé, hoci Fond solidarity Európskej únie a
Európsky fond na prispôsobenie sa globalizácii (EGF) preukázali svoju
užitočnosť, nikdy nebola použitá maximálna ročná suma
naplánovaná pre EGF v rámci súčasného finančného rámca (500 mil. EUR).
Navrhuje sa menšie zníženie disponibilnej sumy na 429 mil. EUR spoločne so
zjednodušením postupov financovania a uvoľnenia pomoci a rozšírenie
rozsahu pôsobnosti fondu, aby sa zmiernili dôsledky globalizácie pre
poľnohospodárov.
3.
Po tretie, navrhuje sa zvýšenie možnosti
odchýliť sa od orientačných súm v programoch prijatých v rámci
postupu spolurozhodovania z 5 % na 10 %, aby sa zvýšila flexibilita v
rámci okruhov.
4.
Po štvrté, Komisia predloží návrh na zavedenie
nového ustanovenia do nariadenia o rozpočtových pravidlách s
cieľom zvýšiť flexibilitu pre projekty financované v rámci
novozaloženého nástroja infraštruktúry.
Vzhľadom na svoju povahu si budú tieto
projekty infraštruktúry vyžadovať komplexné zmluvné postupy. Za týchto
okolností môže aj krátke omeškanie mať za následok stratu ročných
viazaných rozpočtových prostriedkov, ohroziť životnosť týchto
projektov a tým aj politické odhodlanie Únie modernizovať dopravné,
energetické a telekomunikačné siete a infraštruktúru. Aby sa predišlo tejto
situácii, malo by nariadenie o rozpočtových pravidlách umožňovať
na konci rozpočtového roka automatický prenos nepoužitých viazaných
rozpočtových prostriedkov do nasledujúceho rozpočtového roka v
prípade projektov financovaných v rámci nástroja infraštruktúry.
5.
Po piate, vzhľadom na zraniteľnosť
sektora poľnohospodárstva v časoch veľkej krízy sa navrhuje
zriadenie osobitnej rezervy pre prípad krízy v sektore poľnohospodárstva s
ročnou sumou 500 mil. EUR. Táto rezerva sa mobilizuje nad rámec stropov
finančného rámca. Postup mobilizácie tejto rezervy zodpovedá postupu,
ktorý sa používa v prípade rezervy na núdzovú pomoc. Podrobné pravidlá
oprávnenosti na pomoc z tejto rezervy budú stanovené v osobitnom právnom akte.
6.
Revízia finančného rámca bude potrebná aj v
budúcnosti, keď bude potrebné riešiť nepredvídané okolnosti s
veľkým finančným dosahom. Aby sa umožnila podobná úroveň
flexibility, aká bola k dispozícii v rámci súčasnej IIA, navrhuje sa
zriadenie mimoriadnej rezervy do výšky 0,03 % HND EÚ, ktorú by bolo možné
mobilizovať nad rámec stropov finančného rámca prostredníctvom toho
istého postupu, aký sa zaviedol v bode 22 súčasnej IIA.
Tieto ustanovenia týkajúce sa flexibility
navrhované pre nariadenie o VFR a návrh IIA zodpovedajú prístupu zvolenému v
prípade návrhov z marca 2010. V článku 2 nariadenia sa stanovuje
možnosť mobilizovať sumy z osobitných nástrojov mimo finančného
rámca a nad rámec stropov stanovených vo finančnom rámci. Ustanovenia o
týchto nástrojoch, ich sumách a postupoch ich mobilizácie sú zahrnuté do IIA.
Takýmto spôsobom sa zaistí súdržnosť postupov a úloh obidvoch zložiek
rozpočtového orgánu (pozri body 10 až 15 návrhu IIA).

1.2.3.
Osobitné ustanovenia o zárukách

Pre prípad, že je potrebné z rozpočtu
Únie pokryť splatenie zaručeného úveru poskytnutého v rámci
nástroja na podporu platobnej bilancie (BoP) alebo európskeho finančného
stabilizačného mechanizmu (EFSM), sa v nariadení č. 1150/2000
počíta s možnosťou využiť dodatočné vlastné zdroje na
splnenie právnych záväzkov vzťahujúcich sa na rozpočet Únie. Po tejto
hotovostnej operácii bude musieť nasledovať rozpočtová operácia
– t. j. prijatie opravného rozpočtu. Každý opravný rozpočet musí
dodržiavať stropy VFR. Vzhľadom na potrebné sumy (zaručené úvery
v rámci EFSM a BoP) bude s najväčšou pravdepodobnosťou potrebné
vykonať revíziu VFR.
Aj keď je veľmi nepravdepodobné, že
by takáto situácia mohla nastať, navrhuje sa zahrnúť do nariadenia o
VFR ustanovenie vylučujúce takéto potenciálne výdavky z finančného
rámca (t. j. v prípade potreby budú sumy mobilizované nad rámec stropov
finančného rámca).
Schopnosť Únie zaručiť sa za
úvery prostriedkami z rozpočtu EÚ nie je obmedzená stropom VFR, ale
stropom vlastných zdrojov. Požiadavka revízie VFR v prípade aktivácie záruky by
bola proti zámeru zákonodarcu.

1.2.4.
Príspevok na financovanie veľkých projektov

Povaha hlavných programov technologického
rozvoja založených na veľkých projektoch infraštruktúry, najmä európskych
programov satelitnej navigácie EGNOS a Galileo, si vyžaduje osobitné
ustanovenia, ktoré by obmedzili sumy pochádzajúce z rozpočtu EÚ.
Vzhľadom na skúsenosti získané pri finančnom rámci na roky 2007 –
2013 sú tieto nové ustanovenia potrebné, aby sa zabezpečil riadny vývoj
výdavkov Únie a hladký priebeh rozpočtového postupu.
Legislatívne akty týkajúce sa uvedených
programov musia rešpektovať finančné ustanovenia stanovené v tomto
nariadení.

2.
PRÁVNE PRVKY NÁVRHU
2.1.
Nariadenie o viacročnom finančnom rámci

Článok 1
V článku 1 sa vymedzuje trvanie
finančného rámca a odkazuje sa na prílohu s tabuľkou finančného
rámca.
Článok 2 – Dodržiavanie stropu VFR
V prvom odseku článku 2 sa stanovuje
povinnosť inštitúcií dodržiavať stropy v priebehu
rozpočtového postupu v súlade s ustanoveniami zmluvy.
V druhom odseku sa zavádza prípadná
možnosť prekročiť stropy, ak sa mobilizujú nástroje, ktoré nie
sú zahrnuté vo finančnom rámci. Rezerva na núdzovú pomoc, Fond solidarity,
nástroj flexibility, Európsky fond na prispôsobenie sa globalizácii a
novovytvorená rezerva pre prípad krízy v sektore poľnohospodárstva a
mimoriadna rezerva sú definované v bodoch 10 – 15 návrhu IIA. Nie sú
zahrnuté vo finančnom rámci a v prípade potreby pri mimoriadnych
okolnostiach zabezpečujú financovanie, ktoré prekračuje stropy
finančného rámca. Zvyšujú flexibilitu finančného rámca
a mobilizujú ich spoločne obidve zložky rozpočtového orgánu. V
snahe zachovať súčasnú úroveň flexibility a úlohy
inštitúcií pri mobilizácii týchto nástrojov sú ustanovenia týkajúce sa
týchto nástrojov zahrnuté do návrhu IIA.
V treťom odseku sa postup mobilizácie
záruk z rozpočtu Únie za úvery poskytnuté v rámci nástroja na podporu
platobnej bilancie a v rámci európskeho finančného stabilizačného
mechanizmu vyníma z povinnosti dodržiavať stropy finančného rámca, a
preto nie je potrebné vykonávať v takom prípade revíziu VFR. Relevantný
strop, ktorý je potrebné dodržať, je strop vlastných zdrojov.
Článok
3 – Dodržiavanie stropu vlastných zdrojov
V porovnaní s návrhom z marca 2010 sa v
prípade tohto článku navrhuje zmena – výslovný odkaz na
skutočnosť, že pri využití nástrojov, ktoré môžu byť
mobilizované mimo finančného rámca, a záruk za úvery krytých z
rozpočtu Únie v súlade s nariadením (ES) č. 332/2002 alebo nariadením
(EÚ) č. 407/2010, je potrebné dodržiavať strop vlastných zdrojov.
Článok 4 – Technické úpravy
finančného rámca
Finančný rámec je vypracovaný v cenách
roku 2011. Postup jeho technickej úpravy zostáva zachovaný, rovnako ako
2 % deflátor. V odseku 1 písm. c) sa zavádza nový prvok – absolútna výška
mimoriadnej rezervy na úrovni 0,03 % HND EÚ, ako je definovaná v bode 15 návrhu
IIA.
Článok 5 – Úprava balíkov
finančných prostriedkov na politiku súdržnosti
Znenie tohto článku zodpovedá zneniu bodu
17 súčasnej IIA a článku 5 návrhu z marca 2011. Vykonané zmeny
odrážajú načasovanie finančného rámca na roky 2014 – 2020 a zmenu
štruktúry finančného rámca.
Článok
6 – Úpravy spojené s plnením
Znenie tohto článku, v ktorom sa
ustanovujú pravidlá úprav spojených s plnením, je reprodukovaným znením
bodu 18 súčasnej IIA. Nie sú navrhnuté žiadne zmeny oproti návrhu z marca
2010.
Článok 7 – Úprava štrukturálnych
fondov, Kohézneho fondu, Fondu pre rozvoj vidieka a Európskeho fondu pre
rybné hospodárstvo
V tomto článku sa uvádza znenie bodu
48 súčasnej IIA. Príprava právnych základov a následných dokumentov
programovania je zväčša do značnej miery zdĺhavá, a preto je
potrebné počítať s neskorým prijatím právnych textov alebo programov.

Článok 8 – Úpravy týkajúce sa
nadmerného deficitu verejných financií
V znení tohto článku, v ktorom sa
ustanovujú pravidlá úprav spojených s nadmerným deficitom verejných
financií, je reprodukovaným znením bodu 20 súčasnej IIA a v porovnaní s
návrhom z marca 2010 nebol zmenený.
Článok 9 – Revízia finančného
rámca
Znenie tohto článku zodpovedá zneniu
bodov 21 až 23 súčasnej IIA a článku 8 návrhu z marca 2010. Bolo
vykonaných niekoľko zmien: 1. všeobecné pravidlo týkajúce sa
načasovania návrhu revízie, ako bolo zahrnuté do článku 8 ods. 2 v
návrhu z marca 2010, sa vypustilo, pretože nezodpovedalo súčasnej praxi
vzhľadom na potrebu riešiť nepredvídané okolnosti, 2. možnosť
rozhodnúť kvalifikovanou väčšinou o úprave finančného rámca, ako
bola navrhnutá v článku 8 ods. 3 návrhu z marca 2010, sa zrušila
(vzhľadom na navrhované rozšírenie nástrojov flexibility vrátane zavedenia
mimoriadnej rezervy), a 3. zaviedol sa nový odsek 5, v ktorom sa uvádza, ktoré
z úprav finančného rámca stanovených v iných článkoch sa majú
pokladať zároveň aj za revízie finančného rámca.
Článok 10 – Úprava finančného
rámca v prípade revízie zmluvy
Znenie tohto článku, v ktorom sa
ustanovujú pravidlá úprav v prípade revízie zmluvy, korešponduje so znením
bodu 4 súčasnej IIA a so znením článku 9 návrhu z marca 2010.
Článok 11 – Úprava finančného
rámca v prípade rozšírenia
Znenie tohto článku zodpovedá zneniu bodu
29 súčasnej IIA a článku 11 návrhu z marca 2011.
Zavádza sa nový odsek s osobitným odkazom na
možné komplexné riešenie cyperského problému počas obdobia trvania
finančného rámca.
Článok 12 – Medziinštitucionálna
spolupráca v rámci rozpočtového postupu
Ustanovenia tohto článku zodpovedajú
návrhu z marca 2010. Všeobecné pravidlá spolupráce v rámci rozpočtového
postupu sú zahrnuté do nariadenia o VFR, avšak návrh IIA a jeho prílohy
obsahujú podrobnejšie ustanovenia.
Článok 13 – Financovanie
spoločnej zahraničnej a bezpečnostnej politiky
Ustanovenie uvedené v návrhu z marca 2010
zostáva zachované s výnimkou stanovenia minimálnej sumy pre SZBP.
Článok 14 – Príspevok na financovanie
veľkých projektov
Sú potrebné osobitné ustanovenia pre hlavné
programy technologického rozvoja opierajúce sa o veľké projekty
infraštruktúry, najmä o európske programy satelitnej navigácie EGNOS a Galileo.
Takéto ustanovenia sú potrebné z dôvodu osobitnej povahy týchto projektov, ich
trvanie totiž značne presahuje trvanie viacročného finančného
rámca, existuje pri nich riziko značného presiahnutia nákladov, je tu malá
alebo žiadna účasť súkromného kapitálu a žiadna alebo len malá
schopnosť dosiahnuť v krátkodobom alebo strednodobom horizonte príjmy
z komerčného využitia.
V dôsledku toho sa v navrhovanom ustanovení v
prípade finančného rámca na roky 2014 – 2020 počíta s obmedzením sumy
disponibilnej na európske programy satelitnej navigácie EGNOS a Galileo.
Článok 15 – Strednodobé posúdenie
implementácie finančného rámca
Pridáva sa nové ustanovenie, v ktorom sa
stanovuje doba uskutočnenia strednodobého posúdenia fungovania
finančného rámca. Podobné ustanovenie bolo zahrnuté do súčasnej IIA
(bod 7 a vyhlásenie č. 1).
Článok 16 – Prechod na nový
finančný rámec
V tomto článku sa stanovuje
povinnosť Komisie predložiť pred 1. januárom 2018 nový finančný
rámec, t. j. tri roky pred skončením platnosti finančného rámca.
V druhom odseku sa uvádzajú pravidlá v prípade
neschválenia nového finančného rámca do konca platnosti finančného
rámca, na ktorý sa vzťahuje toto nariadenie.
Článok 17
V poslednom článku nariadenia
o VFR sa ustanovuje dátum nadobudnutia účinnosti tohto nariadenia.
IIA by mala nadobudnúť platnosť v ten istý deň, keďže
obidva tieto právne texty sa vzájomne dopĺňajú.

2.2.
Medziinštitucionálna dohoda o spolupráci v oblasti
rozpočtu a riadnom finančnom hospodárení

Úvod – Body 1 až 6 návrhu IIA
Úvodná časť návrhu IIA uvádza odkaz
na zmluvu (článok 295), pripomína záväzný charakter tejto dohody, jej
spojitosť s inými právnymi aktmi, ktoré sa viažu k viacročnému finančnému
rámcu, a rozpočtový postup, opisuje štruktúru dohody a stanovuje sa tu
dátum nadobudnutia platnosti (ten istý dátum ako v prípade nariadenia o VFR).
Reprodukuje sa tu znenie bodov 1 až 6 návrhu z
marca 2010.
Časť
I – Ustanovenia týkajúce sa finančného rámca a osobitných nástrojov, ktoré
nie sú zahrnuté do finančného rámca
A. Ustanovenia týkajúce sa finančného
rámca
V bode 7 sú stanovené pravidlá o predkladaní
informácií o operáciách, ktoré nie sú zahrnuté do rozpočtu (napr.
Európsky rozvojový fond), a o vývoji kategórií vlastných zdrojov.
Prax poskytovania týchto informácií sa zachováva, navrhuje sa však, aby sa už
nepredkladali spolu s technickou úpravou finančného rámca, ale spolu
so dokumentmi priloženými k návrhu rozpočtu, kde tieto informácie
logickejšie patria. Čas ich predkladania ostáva prakticky rovnaký (koniec
apríla/začiatok mája). Táto zmena bola zahrnutá už do návrhu z marca 2010.
Bod 8 novej IIA sa týka rezerv v rámci
stropov. V nariadení o VFR sa zavádzajú stropy pre všetky okruhy, ktoré
treba dodržiavať počas každého ročného rozpočtového
postupu, ako sa stanovuje v zmluve. Mala by sa však zachovať prax
spočívajúca v zabezpečení, pokiaľ možno, dostatočných
rezerv v rámci stropov. Táto prax predstavuje prvok medziinštitucionálnej
spolupráce a dobrej vôle inštitúcií v rámci rozpočtového
postupu, a preto patrí do IIA. Toto ustanovenie bolo ponechané bezo zmien,
pokiaľ ide o súčasnú prax a takisto aj v porovnaní s návrhom z marca
2010.
V bode 9 sa stanovuje aktualizácia prognóz
platobných rozpočtových prostriedkov po roku 2020, ktorá sa bude
realizovať vo štvrtom roku trvania finančného rámca v súlade so
súčasnou praxou a návrhom z marca 2010.
B. Ustanovenia týkajúce sa osobitných
nástrojov nezahrnutých do finančného rámca
Existujúce nástroje, ktoré nie sú zahrnuté do
finančného rámca (rezerva na núdzovú pomoc, Fond solidarity, nástroj
flexibility a Európsky fond na prispôsobenie sa globalizácii), sa
v IIA zachovávajú. V článku 2 nariadenia o VFR je zahrnutá
možnosť ich prípadnej mobilizácie nad rámec stropov uvedených vo
finančnom rámci. Rozdelenie príslušných ustanovení medzi tieto dva akty
zodpovedá logike prezentovanej v návrhoch z marca 2010.
Zmeny oproti návrhu z marca 2010
spočívajú v zvýšení súm určených pre nástroj flexibility a rezervu
na núdzovú pomoc, znížení sumy pre Európsky fond na prispôsobenie sa
globalizácii, zavedení možnosti využitia nepoužitých častí ročných
súm, ktoré sú k dispozícii v rámci rezervy na núdzovú pomoc, až do roku n+1 s
výhradou prijatia príslušného ustanovenia v rámci nariadenia o
rozpočtových pravidlách, ďalej v rozšírení tejto možnosti aj na
situácie zvlášť silného tlaku, ktorý je dôsledkom migračných tokov na
vonkajších hraniciach Únie, v predĺžení tejto možnosti v prípade nástroja
flexibility z roku n+2 na rok n+3, ako aj vo vypustení ustanovení obmedzujúcich
ročné sumy disponibilné v rámci Európskeho fondu na prispôsobenie sa
globalizácii (EGF) len na sumy, ktoré v rámci posledných dvoch rokov neboli
použité alebo ktorých viazanie bolo zrušené, a napokon spočívajú v
rozšírení tejto možnosti aj na zmiernenie dôsledkov globalizácie pre poľnohospodárov.
Všetky sumy sú vyjadrené v cenách roku 2011, aby zodpovedali prezentácii
finančného rámca. Postupy na mobilizáciu sa oproti súčasnej praxi
zjednodušili.
Navrhuje sa vytvorenie novej rezervy pre
prípad závažnej krízy v sektore poľnohospodárstva. Podrobné pravidlá
oprávnenosti na pomoc z tejto rezervy budú stanovené v osobitnom právnom akte.
V IIA je uvedená suma a pravidlá jej mobilizácie.
Navrhuje sa zavedenie nového nástroja mimo
finančného rámca – mimoriadnej rezervy. Znenie v podstate zodpovedá
ustanoveniam prijatým Radou v jej pozícii z 18. januára 2011 k návrhom z
marca 2010. Rozdelenie ustanovení o mimoriadnej rezerve zodpovedá logike
návrhov z marca 2010, podľa ktorej sa majú v IIA zachovať všetky
ustanovenia týkajúce sa osobitných nástrojov mimo finančného rámca.
Časť
II – Zlepšenie medziinštitucionálnej spolupráce v rámci rozpočtového
postupu
A. Postup medziinštitucionálnej spolupráce
Ustanovenia o medziinštitucionálnej spolupráci
v rámci rozpočtového postupu boli v porovnaní so súčasnými
pravidlami do značnej miery zmenené a doplnené, aby zodpovedali novému
rozpočtovému postupu zavedenému zmluvou. Všetky ustanovenia sú zahrnuté v prílohe
k IIA tak, ako boli navrhnuté v marci 2010.
Ustanovenia zahrnuté do prílohy zodpovedajú
návrhu z marca 2010, avšak obsahujú zmeny, ktoré boli odvtedy schválené vo
vyhláseniach inštitúcií.
B. Začlenenie finančných
ustanovení do legislatívnych aktov
Ustanovenia súčasnej IIA, a teda aj
ustanovenia návrhu z marca 2010, zostávajú zachované. Možnosť odchýliť
sa od súm zahrnutých v legislatívnych aktoch sa zvýšila z 5 % na 10 %
s cieľom zvýšiť flexibilitu v rámci okruhov. Toto ustanovenie sa
neuplatňuje na sumu predbežne pridelenú členským štátom na obdobie
celého trvania finančného rámca, a ani na nové veľké projekty
definované v článku 13 nariadenia o VFR.
C. Výdavky týkajúce sa dohôd o rybolove
Navrhuje sa zosúladiť ustanovenia
súčasnej IIA o výdavkoch, ktoré sa týkajú dohôd o rybolove,
s novými rozpočtovými pravidlami. Navrhovaná zmena odráža tie
časti súčasného znenia, ktoré sú stále relevantné
a vzťahujú sa výlučne na dobrú spoluprácu a informovanie
inštitúcií o vývoji. Ustanovenia zodpovedajú návrhu z marca 2010. Nebolo
potrebné vykonať žiadne zmeny.
D. Financovanie spoločnej
zahraničnej a bezpečnostnej politiky
Ustanovenia zodpovedajú návrhu z marca 2010.
Nebolo potrebné vykonať žiadne zmeny.
E. Účasť inštitúcií na spravovaní
Európskeho rozvojového fondu
Navrhuje sa nové ustanovenie týkajúce sa
dialógu s Európskym parlamentom o dokumentoch programovania, ktorý sa má
financovať z ERF, a to s cieľom zlepšiť parlamentnú kontrolu
Európskeho rozvojového fondu (ERF) a viac ho zosúladiť s pravidlami
rozvojovej spolupráce financovanej z rozpočtu Únie.
F. Spolupráca inštitúcií počas
rozpočtového postupu týkajúceho sa administratívnych výdavkov
Zavádza sa nové ustanovenie s cieľom
zabezpečiť, aby inštitúcie každý rok ešte v rannej fáze
rozpočtového postupu (časový plán je uvedený v prílohe) odsúhlasili
zdieľanie administratívnych výdavkov, pričom ročné odchýlky výšky
administratívnych výdavkov každej inštitúcie by mali takisto odrážať
vplyv, ktorý môžu mať na rozpočet zmeny v ustanoveniach
služobného poriadku a vplyv postupného znižovania počtu zamestnancov o 5 %
medzi rokmi 2013 a 2018 vo všetkých inštitúciách, orgánoch a agentúrach.
Časť III – Riadne finančné
hospodárenie s finančnými prostriedkami EÚ
V tejto časti sa reprodukuje text návrhu
z marca 2010 o finančnom plánovaní (s niekoľkými úpravami s
cieľom priblížiť text súčasnej praxi) a agentúrach a európskych školách
(s dodatkom o tom, že sa pri úprave príslušného právneho aktu alebo úprave
úloh agentúry uplatňujú tie isté pravidlá, ako pri zakladaní novej
agentúry, a okrem toho sa spresnia podrobnosti hodnotenia vplyvu, ktoré má
vykonať Komisia pred predložením návrhu na založenie novej agentúry alebo
novej Európskej školy).
Oddiel o nových alebo inovatívnych
finančných nástrojoch už nie je potrebný, pretože nariadenie o
rozpočtových pravidlách bude obsahovať novú hlavu venovanú
finančným nástrojom a podrobné pravidlá o podávaní správ o týchto
nástrojoch.
2011/0177 (APP)
Návrh
NARIADENIE RADY,
ktorým sa ustanovuje viacročný
finančný rámec na roky 2014 – 2020
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 312, v spojení so Zmluvou o založení
Európskeho spoločenstva pre atómovú energiu, a najmä na jej článok
106a,
so zreteľom na návrh Európskej komisie[7],
so zreteľom na súhlas Európskeho
parlamentu[8],
po postúpení návrhu legislatívneho aktu
národným parlamentom,
konajúc v súlade s mimoriadnym
legislatívnym postupom,
keďže:
(1)
Ročné stropy pre viazané rozpočtové
prostriedky podľa kategórie výdavkov a ročné stropy pre platobné
rozpočtové prostriedky zavedené týmto nariadením musia dodržiavať
stropy stanovené pre záväzky a vlastné zdroje v [rozhodnutí Rady XXXX/XX/EÚ,
Euratom].
(2)
Pri zohľadnení potreby primeranej úrovne
predvídateľnosti pri príprave a vykonávaní strednodobých investícií by sa
trvanie finančného rámca malo stanoviť na sedem rokov počnúc 1.
januárom 2014, pričom posúdenie implementácie finančného rámca by sa
malo uskutočniť v polovici doby jeho trvania. Výsledky tohto
posúdenia by sa mali zohľadniť v rámci posledných troch rokov trvania
finančného rámca.
(3)
Osobitné nástroje – rezerva na núdzovú pomoc, Fond
solidarity Európskej únie, nástroj flexibility, Európsky fond na
prispôsobenie sa globalizácii, rezerva pre prípad krízy v sektore
poľnohospodárstva a mimoriadna rezerva sú nevyhnutné, aby Únia mohla
reagovať na osobitné nepredvídané okolnosti alebo financovať jasne
identifikované výdavky, ktoré by sa nemohli financovať v rámci
stanovených stropov pre jeden alebo viaceré okruhy finančného rámca. Preto je
nevyhnutné zabezpečiť možnosť zahrnúť do rozpočtu
viazané rozpočtové prostriedky nad rámec stropov stanovených vo finančnom
rámci pre prípad, že by vznikla potreba využiť osobitné nástroje.
(4)
Ak je potrebné mobilizovať záruky z
rozpočtu Únie za úvery poskytnuté v rámci nástroja na podporu platobnej
bilancie a európskeho finančného stabilizačného mechanizmu, teda
nástrojov stanovených v nariadení Rady (ES) č. 332/2002
z 18. februára 2002, ktorým sa zavádza systém strednodobej
finančnej pomoci pre platobné bilancie členských štátov[9]
a v nariadení Rady (EÚ) č. 407/2010 z 11. mája 2010, ktorým sa
zriaďuje európsky finančný stabilizačný mechanizmus[10],
potrebná suma sa mobilizuje nad rámec stropov viazaných a platobných
rozpočtových prostriedkov finančného rámca pri súčasnom dodržaní
stropu vlastných zdrojov.
(5)
Finančný rámec by sa mal stanoviť
v cenách roku 2011. Ustanoviť by sa takisto mali pravidlá technických
úprav finančného rámca na prepočítanie stropov a zostávajúcich
rezerv.
(6)
Vo finančnom rámci by sa nemali
zohľadňovať rozpočtové položky financované z pripísaných
príjmov v zmysle nariadenia Európskeho parlamentu a Rady (EÚ) č. [xxx/201x]
z […] o rozpočtových pravidlách, ktoré sa vzťahujú na ročný
rozpočet Únie[11].
(7)
Mali by sa ustanoviť pravidlá aj pre iné
situácie, ktoré si môžu vyžadovať úpravy finančného rámca. Takéto
úpravy sa môžu týkať plnenia rozpočtu, nadmerného deficitu verejných
financií, revízie zmlúv, rozšírenia alebo oneskoreného prijatia nových
pravidiel pre niektoré oblasti politiky.
(8)
Balíky finančných prostriedkov na
Súdržnosť pre rast a zamestnanosť určené pre jednotlivé štáty sú
stanovené na základe prognózy hrubého domáceho produktu (ďalej len „HDP“)
z jari 2011. Vzhľadom na neistotu prognózy a na dosah na členské
štáty s obmedzenými balíkmi prostriedkov by sa malo vypracovať
strednodobé posúdenie s cieľom porovnať predpovedaný a
skutočný HDP a jeho dosah na balíky. V prípade, že rozdiel pri HDP na roky
2014 – 2016 bude viac ako +/- 5 % oproti prognóze použitej v roku 2011,
balíky na roky 2018 – 2020 pre dotknuté členské štáty bude potrebné
upraviť. Je potrebné stanoviť pravidlá pre vykonanie tejto úpravy.
(9)
Finančný rámec možno bude potrebné
revidovať v prípade nepredvídaných okolností, ktoré nemožno pokryť v
rámci stanovených stropov finančného rámca. Preto je potrebné
ustanoviť pre takéto prípady revíziu finančného rámca.
(10)
Je nevyhnutné zaviesť všeobecné pravidlá medziinštitucionálnej
spolupráce v rámci rozpočtového postupu.
(11)
Aby sa umožnil hladký priebeh rozpočtového
postupu, je nevyhnutné stanoviť základné pravidlá pre zahrnutie výdavkov
na spoločnú zahraničnú a bezpečnostnú politiku do
rozpočtu a stanoviť celkovú sumu prostriedkov na obdobie pokryté
finančným rámcom.
(12)
Podrobné pravidlá medziinštitucionálnej spolupráce
v rámci rozpočtového postupu a pravidlá zahrnutia výdavkov na
spoločnú zahraničnú a bezpečnostnú politiku do
rozpočtu sú ustanovené v Medziinštitucionálnej dohode z […] 201x
medzi Európskym parlamentom, Radou a Komisiou o spolupráci
v oblasti rozpočtu a riadnom finančnom hospodárení[12].
(13)
Osobitné pravidlá je potrebné prijať aj pre
veľké projekty infraštruktúry, ktorých trvanie končí oveľa
neskôr, než je trvanie finančného rámca. Je potrebné stanoviť
maximálne sumy príspevkov na tieto projekty z rozpočtu Únie. Tieto
požiadavky by nemali mať žiadny vplyv na iné projekty financované z
rozpočtu Únie.
(14)
Komisia by mala predložiť návrh nového
viacročného finančného rámca pred 1. januárom 2018, aby ho
inštitúcie mohli prijať v dostatočnom časovom predstihu
pred začatím nasledujúceho finančného rámca. Ak sa nový rámec
neprijme pred skončením platnosti finančného rámca ustanoveného
v tomto nariadení, mal by naďalej platiť finančný rámec
ustanovený v tomto nariadení,
PRIJALA TOTO NARIADENIE:
Článok 1
Viacročný
finančný rámec
Viacročný finančný rámec na roky
2014 – 2020 (ďalej len „finančný rámec“) je stanovený v prílohe.

Článok 2
Dodržiavanie
stropov finančného rámca
1.
Európsky parlament, Rada a Komisia dodržiavajú
ročné výdavkové stropy stanovené vo finančnom rámci v priebehu
každého rozpočtového postupu a počas plnenia rozpočtu v danom
roku.
2.
Do rozpočtu je možné zahrnúť
viazané rozpočtové prostriedky nad rámec stropov príslušných okruhov
stanovených vo finančnom rámci, ak je potrebné využiť zdroje
z rezervy na núdzovú pomoc, Fondu solidarity Európskej únie, nástroja
flexibility, Európskeho fondu na prispôsobenie sa globalizácii, rezervy pre
prípad krízy v sektore poľnohospodárstva a mimoriadnej rezervy
v súlade s nariadením Rady (ES) č. 2012/2002[13],
nariadením Európskeho parlamentu a Rady (ES) č. 1927/2006[14],
nariadením Európskeho parlamentu a Rady č. xxxx/201x[15]
a Medziinštitucionálnou dohodou z […] 201x o spolupráci v oblasti
rozpočtu a riadnom finančnom hospodárení (ďalej len
„medziinštitucionálna dohoda“).
3.
Ak je potrebné z rozpočtu Únie
mobilizovať záruku za úver v súlade s nariadením (ES) č. 332/2002
alebo nariadením (EÚ) č. 407/2010, mobilizuje sa nad rámec stropov stanovených
pre finančný rámec.
Článok 3
Dodržiavanie
stropu vlastných zdrojov
1.           V žiadnom z rokov, na ktoré
sa vzťahuje finančný rámec, nesmú celkové požadované platobné
rozpočtové prostriedky po ročnej úprave a po zohľadnení všetkých
ostatných úprav a revízií, ako aj po uplatnení článku 2 ods. 2 a 3,
viesť k takej sadzbe uplatňovanej na vlastné zdroje, ktorá
presahuje strop vlastných zdrojov stanovený v súlade s [rozhodnutie
XXXX/XX/EÚ, Euratom].
2.           Ak je to potrebné, stropy
stanovené vo finančnom rámci sa znížia s cieľom dosiahnuť
súlad so stropom vlastných zdrojov stanoveným v súlade s rozhodnutím
[rozhodnutie XXXX/XX/EÚ, Euratom].
Článok 4
Technické úpravy
1.           Každý rok ešte pred
začatím rozpočtového postupu pre rok n + 1 Komisia vykoná tieto
technické úpravy finančného rámca:
a)      prehodnotenie stropov a celkových
viazaných a platobných rozpočtových prostriedkov v cenách roku n + 1;
b)      výpočet rezervy disponibilnej
v rámci stropu vlastných zdrojov stanoveného v súlade s [rozhodnutím
XXXX/XX/EÚ, Euratom];
c)      výpočet absolútnej sumy mimoriadnej
rezervy stanovenej v bode 15 medziinštitucionálnej dohody.
2.           Komisia vykoná technické
úpravy uvedené v odseku 1 na základe fixného deflátora vo výške 2 %
ročne.
3.           Komisia oznámi Európskemu
parlamentu a Rade výsledky technických úprav uvedených
v odseku 1 a relevantné hospodárske prognózy.
4.           V súvislosti
s dotknutým rokom nie je možné vykonať žiadne ďalšie technické
úpravy, a to ani počas tohto roka ani formou následných korekcií
počas nasledujúcich rokov.
Článok 5
Úpravy balíkov finančných prostriedkov na politiku súdržnosti
1.
Ak sa preukáže, že sa kumulovaný hrubý domáci
produkt („HDP“) ktoréhokoľvek členského štátu na roky 2014 – 2016
odchýlil o viac ako +/– 5 % od kumulovaného HDP odhadovaného v roku 2011
na účely stanovenia balíkov finančných prostriedkov na politiku
súdržnosti určených pre jednotlivé členské štáty na roky 2014 – 2020,
Komisia v rámci technickej úpravy na rok 2018 upraví sumy, ktoré boli tomuto
členskému štátu pridelené z prostriedkov na podporu súdržnosti na dané
obdobie.
2.
Celkový čistý pozitívny alebo negatívny vplyv
úprav uvedených v odseku 1 nesmie presiahnuť 3 mld. EUR.
3.
Požadované úpravy sa rozložia rovnomerne počas
rokov 2018 – 2020 a príslušné stropy finančného rámca sa
zodpovedajúcim spôsobom upravia.
Článok 6
Úpravy spojené s plnením
Pri informovaní Európskeho parlamentu a Rady o
výsledkoch technických úprav finančného rámca Komisia predloží všetky
návrhy na úpravy celkových platobných rozpočtových prostriedkov, ktoré
považuje z hľadiska plnenia za potrebné, aby sa zabezpečil riadny
vývoj v súvislosti s viazanými rozpočtovými prostriedkami.
Rozhodnutia o týchto návrhoch sa prijmú do 1. mája roku n.
Článok 7
Úprava
štrukturálnych fondov, Kohézneho fondu, Fondu pre rozvoj vidieka a Európskeho
fondu pre rybné hospodárstvo
1.
Ak sa po 1. januári 2014 prijmú nové pravidlá alebo
programy upravujúce štrukturálne fondy, Kohézny fond, Fond pre rozvoj vidieka a
Európsky fond pre rybné hospodárstvo, finančný rámec sa upraví s
cieľom presunúť do nasledujúcich rokov pridelené prostriedky, ktoré
neboli v roku 2014 použité, pričom sa prekročia zodpovedajúce stropy
pre výdavky.
2.
Úprava týkajúca sa presunu nepoužitých prostriedkov
pridelených na rok 2014 sa prijme pred 1. májom 2015.
Článok 8
Úpravy spojené s nadmerným deficitom verejných financií
V prípade zrušenia pozastavenia
rozpočtových záväzkov týkajúcich sa Kohézneho fondu v súvislosti s
postupom pri nadmernom deficite verejných financií rozhodne Rada v súlade so
zmluvou a s príslušným základným právnym aktom o presune pozastavených záväzkov
do nasledujúcich rokov. Pozastavené záväzky roku n nemôžu byť opäť
zahrnuté do rozpočtu po roku n + 2.
Článok 9
Revízia finančného rámca
1.
V prípade nepredvídaných okolností môže byť
finančný rámec revidovaný v súlade so stropom vlastných zdrojov stanoveným
v súlade s [rozhodnutím XXXX/XX/EÚ, Euratom].
2.
Pri každej revízii finančného rámca v súlade s
ods. 1 sa zohľadní možnosť prerozdelenia výdavkov medzi programami
zahrnutými v okruhu, ktorého sa revízia týka, a to najmä so zreteľom na
každé očakávané nedostatočné čerpanie rozpočtových
prostriedkov. Ak je to možné, nemala by značná časť sumy v absolútnom
vyjadrení a ako percento plánovaných nových výdavkov presiahnuť existujúci
strop pre daný okruh.
3.
V rámci každej revízie finančného rámca
vykonávanej v súlade s ods. 1 sa preskúma možnosť kompenzácie zvýšenia
stropu jedného okruhu znížením stropu iného okruhu.
4.
Každá revízia finančného rámca vykonaná v
súlade s ods. 1 zachová vyrovnaný pomer medzi záväzkami a platbami.
5.
Úpravy uvedené v článku 3 ods. 2 a v
článkoch 6, 7, 8, 10, 11 a 16 predstavujú zároveň revíziu
finančného rámca.
Článok 10
Úprava finančného rámca v prípade revízie zmlúv
Ak sa počas platnosti finančného
rámca uskutoční revízia zmlúv, ktorá má vplyv na rozpočet, vykonajú
sa potrebné úpravy finančného rámca.
Článok 11
Úprava finančného rámca v prípade rozšírenia a zjednotenia Cypru
Ak sa počas platnosti finančného
rámca stanú členmi Únie nové štáty, finančný rámec sa na návrh
Komisie upraví tak, aby zohľadňoval požiadavky na výdavky vyplývajúce
z výsledkov prístupových rokovaní.
Ak dôjde počas obdobia trvania
finančného rámca k zjednoteniu Cypru, finančný rámec sa upraví tak,
aby zohľadňoval komplexné riešenie cyperského problému a
dodatočné finančné potreby vyplývajúce zo zjednotenia.
Článok 12
Medziinštitucionálna spolupráca v rámci rozpočtového postupu
Európsky parlament, Rada a Komisia
(ďalej len „inštitúcie“) prijmú všetky opatrenia na uľahčenie
ročného rozpočtového postupu.
Inštitúcie počas postupu spolupracujú
v dobrej viere s cieľom zosúladiť svoje pozície. Inštitúcie
spolupracujú prostredníctvom príslušných medziinštitucionálnych kontaktov
s cieľom monitorovať dosiahnutý pokrok a analyzovať
stupeň konvergencie na všetkých úrovniach postupu.
Inštitúcie zabezpečia čo
najväčšiu možnú koordináciu svojich pracovných harmonogramov, aby sa
postup uskutočnil súvisle a vo vzájomnej súčinnosti a viedol ku
konečnému prijatiu rozpočtu.
Trialóg sa môže uskutočniť
v každej fáze postupu a na rôznych úrovniach zastúpenia
v závislosti od charakteru očakávanej diskusie. Každá inštitúcia
vymenuje podľa vlastného rokovacieho poriadku svojich zástupcov pre
jednotlivé zasadnutia, určí ich mandát na rokovania
a v dostatočnom časovom predstihu informuje ostatné
inštitúcie o podrobnostiach zasadnutia.
Článok 13
Financovanie spoločnej zahraničnej a bezpečnostnej politiky

Celková suma operačných výdavkov na
spoločnú zahraničnú a bezpečnostnú politiku (ďalej len
„SZBP“) sa v plnej výške zahrnie do jednej rozpočtovej kapitoly s názvom
SZBP. Táto suma je určená na krytie skutočných predvídateľných
potrieb stanovených v rámci zostavovania návrhu rozpočtu na základe
prognóz, ktoré každoročne pripravuje vysoký predstaviteľ Únie pre
zahraničné veci a bezpečnostnú politiku, a zároveň pokrýva
primeranú rezervu na nepredvídané akcie. Do rezervy nie sú zahrnuté žiadne
finančné prostriedky.
Článok 14
Príspevok na financovanie veľkých projektov
Na obdobie rokov 2014 – 2020 je z
rozpočtu EÚ pre európske programy satelitnej navigácie (EGNOS a Galileo) k
dispozícii maximálne 7 000 mil. EUR v cenách roku 2011.
Článok 15
Strednodobé posúdenie implementácie finančného rámca
V roku 2016 predloží Komisia posúdenie
implementácie finančného rámca spolu s prípadnými relevantnými
návrhmi.
Článok 16
Prechod na nový finančný rámec
Komisia pred 1. januárom 2018 predloží návrh
nového viacročného finančného rámca.
Ak sa do 31. decembra 2020 neprijme nariadenie
Rady, ktorým sa stanovuje nový viacročný finančný rámec, predĺži
sa platnosť stropov a ostatných ustanovení platných pre posledný rok
existujúceho finančného rámca, až kým sa neprijme nariadenie o novom
finančnom rámci. Ak po roku 2020 pristúpia k Únii nové členské štáty
a ak sa to bude považovať za potrebné, predĺžený finančný rámec
sa upraví tak, aby zohľadňoval výsledky prístupových rokovaní.
Článok 17
Nadobudnutie účinnosti
Toto nariadenie nadobúda účinnosti tretím
dňom po jeho uverejnení v Úradnom vestníku Európskej únie.
Toto nariadenie je záväzné
v celom rozsahu a priamo uplatniteľné vo všetkých členských
štátoch.
V ...
                                                                       Za
Radu
                                                                       predseda

PRÍLOHA
Viacročný
finančný rámec – tabuľka
[1]               Medziinštitucionálna dohoda o rozpočtovej
disciplíne a zlepšení rozpočtového postupu podpísaná Parlamentom, Radou a
Komisiou 29. júna 1988, Ú. v. ES L 185, 15.7.1988, s. 33.
[2]               Medziinštitucionálna dohoda zo 17. mája 2006 medzi
Európskym parlamentom, Radou a Komisiou o rozpočtovej disciplíne a
riadnom finančnom hospodárení, Ú. v. EÚ C 139, 14.6.2006, s. 1.
[3]               KOM(2010) 72 a KOM(2010) 73.
[4]               KOM(2011) 500, 29.6.2011.
[5]               KOM(2010) 185 v konečnom znení z 27.4.2010,
kapitola 2 (s. 4 až 13).
[6]               KOM(2010) 700 v konečnom znení z 19.10.2010, najmä
oddiely 4.5 až 4.7 (s. 23 až 25).
[7]               Ú. v. EÚ L , , s.
[8]               Ú. v. EÚ L , , s.
[9]               Ú. v. ES L 53, 23.2.2002, s. 1.
[10]             Ú. v. EÚ L 118, 12.5.2010, s. 1.
[11]             Ú. v. EÚ L
[12]             Ú. v. EÚ C …
[13]             Ú. v. ES L 311, 14.11.2002, s. 3.
[14]             Ú. v. EÚ L 406, 30.12.2006, s. 1.
[15]             Ú. v. EÚ L , , s.


Dôležité právne oznámenie

|

52010PC0012

Návrh nariadenie Európskeho parlamentu a Rady o finančných príspevkoch Európskej únie do Medzinárodného fondu pre Írsko (2007 – 2010)  /* KOM/2010/0012 v konečnom znení - COD 2010/0004 */

	Brusel, 5.2.2010KOM(2010)12 v konečnom znení2010/0004 (COD)NávrhNARIADENIE EURÓPSKEHO PARLAMENTU A RADYo finančných príspevkoch Európskej únie do Medzinárodného fondu pre Írsko (2007 – 2010)DÔVODOVÁ SPRÁVAKONTEXT NÁVRHU-  Dôvody a ciele návrhuEurópska únia finančne prispieva do Medzinárodného fondu pre Írsko (MFI) od roku 1989. Na obdobie od roku 2005 do roku 2006 bolo z rozpočtu Spoločenstva vyčlenených 15 miliónov EUR na každý z rokov 2005 a 2006 v súlade s nariadením Rady (ES) 177/2005 z 24. januára 2005 o finančných príspevkoch Spoločenstva do Medzinárodného fondu pre Írsko[1]. Platnosť uvedeného nariadenia Rady sa skončila 31. decembra 2006 a bolo nahradené nariadením Rady (ES) č. 1968/2006 z 21. decembra 2006 o finančných príspevkoch Spoločenstva do Medzinárodného fondu pre Írsko (2007 – 2010)[2]. Toto nariadenie bolo prijaté, podobne ako všetky predchádzajúce nariadenia, na základe článku 308 Zmluvy o založení Európskeho spoločenstva.Európsky parlament sa domnieval, že nariadenie by malo byť prijaté na základe článku 159 ods. 3 Zmluvy o založení Európskeho spoločenstva (v súčasnosti článok 175 Zmluvy o fungovaní Európskej únie) a podal žalobu vo veci zrušenia[3] na Súdnom dvore. Súd vyhlásil rozsudok 3. septembra 2009 a rozhodol, že ako právny základ by sa mal použiť článok 159 ods. 3 aj článok 308, a preto zrušil nariadenie Rady (ES) č. 1968/2006 a požiadal inštitúcie, aby prijali nové nariadenie nahrádzajúce predchádzajúce nariadenie na obidvoch právnych základoch.Európska komisia v súlade s rozhodnutím súdu teraz predkladá tento nový návrh nariadenia.Na rozdiel od zrušeného nariadenia návrh nového nariadenia odráža v odôvodneniach obidva právne základy. Všetky články zostávajú rovnaké, až na článok 12, v ktorom sa ustanovuje spätné uplatňovanie článku 6, pretože v zrušenom nariadení sa v tomto článku stanovovalo, že stratégia ukončenia činnosti sa má predložiť Komisii do júna 2008. Príslušná stratégia ukončenia činnosti bola Komisii naozaj predložená a bola Komisiou schválená.-  Všeobecný kontextMedzinárodný fond pre Írsko (MFI) vznikol v roku 1986 s cieľom prispieť k vykonávaniu článku 10 písm. a) Anglicko-Írskej dohody z 15. novembra 1985, v ktorej sa stanovuje, že „ obe vlády spolupracujú na podpore hospodárskeho a sociálneho rozvoja v tých oblastiach oboch častí Írska, ktoré boli najviac postihnuté v dôsledku nestability posledných rokov, a zvážia možnosť zabezpečiť na túto úlohu medzinárodnú podporu .“Cieľom MFI je „podpora hospodárskeho a sociálneho pokroku a kontaktov, dialógu a zmierenia medzi nacionalistami a unionistami v Írsku“.[4]Po prvých príspevkoch od Spojených štátov a iných krajín sa Európske spoločenstvo, uznávajúc, že ciele MFI sú rovnaké ako jeho vlastné ciele, rozhodlo poskytnúť tejto iniciatíve praktickú podporu a v roku 1989 začalo do fondu prispievať. Finančné príspevky EÚ predstavovali približne 58 % ročných príspevkov do toho fondu na rok 2008 a 40 % doterajších kumulatívnych príspevkov. Od začiatku roka 1989 Komisiu na všetkých zasadnutiach rady MFI zastupoval pozorovateľ.Rokmi sa politická situácia v tejto oblasti zmenila: v roku 1994 hlavné polovojenské skupiny vyhlásili prímerie a v apríli 1998 sa Dohodou z Belfastu („Veľkopiatková dohoda“) dosiahlo politické riešenie mierového procesu vrátane prenosu právomocí na Zhromaždenie Severného Írska a Výkonný výbor, ktoré boli ustanovené koncom roku 1999. Doteraz sa však vyskytuje významný počet incidentov narúšajúcich bezpečnosť, ktoré vznikajú na základe sektárskej motivácie, a zintenzívňuje sa psychologické a fyzické rozdelenie hlavných komunít. A hoci sa v poslednom desaťročí dosiahol značný pokrok, skutočnosť, že postúpenie právomoci bolo pri štyroch príležitostiach odložené, svedčí o hrozbách a neistotách, ktoré sprevádzajú mierový proces v tejto oblasti.V tejto súvislosti je hospodársky a sociálny rozvoj na podporu mieru a zmierenia v myslení ľudí dlhodobým procesom.Medzinárodný fond uznal, že súčasná úroveň medzinárodnej podpory sa nemôže ponechať bez časového obmedzenia, a rozhodol, že po roku 2010 nebude žiadať finančné príspevky od darcov. V roku 2005 fond vykonal preskúmanie svojich štruktúr a priorít, aby mohol znovu definovať svoje poslanie so zreteľom na nové skutočnosti, a prijal strategický rámec, ktorý fond usmerňuje v poslednej etape jeho činnosti. Táto stratégia bola nazvaná „Sharing this Space“ (Spoločný priestor) a je strategickým rámcom činností na obdobie 2006 – 2010. Počas tohto obdobia sa fond zameriava na oblasti, v ktorých vznikla naliehavá potreba a snaží sa zabezpečiť, aby jeho práca bola udržateľná z dlhodobejšieho hľadiska.-  Existujúce ustanovenia v tejto oblastiNeuplatňuje sa-  Súlad s ostatnými politikamiAko nástroj na dosiahnutie tohto cieľa MFI prispieva k činnostiam, ktoré sa vykonávajú v rámci programov EÚ za mier a zmierenie v Severnom Írsku a pohraničných oblastiach Írska („PEACE I“ 1995 – 1999, „PEACE II“ 2000 – 2006 a „PEACE III“ 2007 – 2013).VÝSLEDKY KONZULTÁCIÍ SO ZAINTERESOVANÝMI STRANAMI A HODNOTENIE VPLYVU-  KonzultácieNeuplatňuje sa-  Získavanie a využívanie expertízyZrušené nariadenie bolo pripravené v súlade s nariadením Rady (ES) č. 177/2005[5] na základe priloženej správy rozpočtovému orgánu, ktorá hodnotila činnosti MFI[6]. V správe sa hodnotila činnosť fondu využívajúc pritom odborné skúsenosti Komisie s analýzou zozbieraných informácií a údajov:-  z nepretržitého monitorovania fondu Komisiou,-  z návštev a inšpekcií projektov vykonaných Komisiou počas zasadaní rady MFI,-  pri správe fondu a projektov,-  zo správ a štúdií vypracovaných fondom.Správa hodnotí činnosti MFI na podporu mieru a zmierenia v tejto oblasti ako veľmi cenné a pozitívne, a tým potvrdzuje plnenie jeho cieľov. V správe sa dospelo k záveru, že:„Komisia je presvedčená, že financovanie po roku 2006 by sa malo poskytovať na základe zistení uvedených v tejto správe, ktoré by sa mali uplatniť v nariadení Rady o príspevku ES do MFI alebo prostredníctvom iných vhodných prostriedkov spolupráce medzi Komisiou a MFI.“-  Hodnotenie vplyvuVzhľadom na to, že toto je nariadenie, ktoré nahrádza pôvodne nariadenie a ktoré musí byť v súlade s rozhodnutím súdu o voľbe právneho základu a berúc do úvahy, že neboli zmenené a doplnené žiadne články nariadenia, sa nepovažovalo za potrebné vykonať hodnotenie vplyvu.PRÁVNE PRVKY NÁVRHU-  Právny základČlánok 175 a článok 352 ods. 1 Zmluvy o fungovaní Európskej únie.-  Výber nástrojovNavrhovaným nástrojom je nariadenie nahrádzajúce zrušené nariadenie podľa rozsudku súdu.VPLYV NA ROZPOčETV návrhu sa stanovujú príspevky EÚ vo výške 15 mil. € na rok pre MFI na obdobie 4 rokov od roku 2007 do roku 2010. Nové navrhované obdobie sa teda skončí v roku 2010, čo by zodpovedalo poslednému roku, kedy MFI bude žiadať o príspevky od darcov.2010/0004 (COD)NávrhNARIADENIE EURÓPSKEHO PARLAMENTU A RADYo finančných príspevkoch Európskej únie do Medzinárodného fondu pre Írsko (2007 – 2010)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä jej článok 175 a článok 352 ods. 1,so zreteľom na návrh Európskej Komisie[7],so zreteľom na stanovisko Výboru regiónov[8],so zreteľom na stanovisko Európskeho hospodárskeho a sociálneho výboru[9],po predložení návrhu vnútroštátnym parlamentom,konajúc v súlade s postupom ustanoveným v článku 294 a článku 352 ods. 1 zmluvy,keďže:(1) Medzinárodný fond pre Írsko (ďalej len „fond“) bol založený v roku 1986 na základe dohody z 18. septembra 1986 medzi vládou Írska a vládou Spojeného kráľovstva Veľkej Británie a Severného Írska o Medzinárodnom fonde pre Írsko (ďalej len „dohoda“) na podporu hospodárskeho a sociálneho pokroku a kontaktov, dialógu a zmierenia medzi nacionalistami a unionistami v Írsku pri realizácii jedného z cieľov uvedených v Anglicko-Írskej dohode z 15. novembra 1985.(2) Únia uznávajúc, že ciele fondu odrážajú ciele, ktoré sama napĺňa, finančne prispieva do fondu od roku 1989. Na obdobie od roku 2005 do roku 2006 bolo z rozpočtu Spoločenstva vyčlenených 15 miliónov EUR na každý z rokov 2005 a 2006 v súlade s nariadením Rady (ES) 177/2005 z 24. januára 2005 o finančných príspevkoch Spoločenstva do Medzinárodného fondu pre Írsko[10]. Toto nariadenie stratilo účinnosť 31. decembra 2006.(3) V hodnoteniach, ktoré sa vykonali v súlade s článkom 5 nariadenia (ES) č. 177/2005, sa potvrdila potreba ďalších podporných činností fondu a súčasne ďalšieho posilňovania synergie cieľov a koordinácie s intervenciami v rámci štrukturálnych fondov, najmä osobitným programom pre mier a zmierenie v Severnom Írsku a pohraničných grófstvach Írska (ďalej len „program PEACE“), ktorý vznikol v súlade s nariadením Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch[11].(4) Mierový proces v Severnom Írsku si vyžaduje pokračovanie podpory fondu zo strany Únie aj po 31. decembri 2006. S prihliadnutím na osobitné úsilie zamerané na mierový proces sa programu PEACE podľa bodu 22 prílohy II k nariadeniu Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999, pridelila ďalšia podpora zo štrukturálnych fondov na obdobie rokov 2007 – 2013[12].(5) Na svojom zasadaní v Bruseli 15. a 16. decembra 2005 Európska rada vyzvala Komisiu, aby urobila potrebné kroky s cieľom pokračovať v podpore fondu zo strany Spoločenstva, pretože do roku 2010 prebehne najvýznamnejšia etapa jeho činnosti.(6) Hlavným cieľom tohto nariadenia je podporovať mier a zmierenie širším spektrom činností, ako sú činnosti, ktoré pokrývajú štrukturálne fondy, pričom tieto činnosti idú nad rámec pôsobnosti politiky Únie týkajúcej sa hospodárskej a sociálnej súdržnosti.(7) Príspevky Únie do fondu by mali mať formu finančných príspevkov na roky 2007, 2008, 2009 a 2010, pričom by sa mali prestať vyplácať v rovnakom čase, keď sa ukončí činnosť fondu.(8) Pri prideľovaní príspevkov Únie by fond mal uprednostňovať projekty cezhraničného charakteru a projekty spolupráce medzi komunitami tak, aby boli doplnkom činností financovaných v období rokov 2007 až 2010 z programu PEACE.(9) V súlade s dohodou sa všetci, ktorí finančne prispievajú do fondu, zúčastňujú na zasadaniach rady Medzinárodného fondu pre Írsko ako pozorovatelia.(10) Je mimoriadne dôležité, aby sa zabezpečila vhodná koordinácia medzi činnosťou fondu a činnosťami financovanými zo štrukturálnych fondov, ktoré sú ustanovené v článku 175 zmluvy, najmä v programe PEACE.(11) Referenčná suma finančných prostriedkov by sa na základe bodu 38 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[13] mala zahrnúť do tohto rozhodnutia na celé obdobie trvania programu bez toho, aby tým boli dotknuté právomoci rozpočtového orgánu definované v zmluve.(12) Výška príspevkov Únie do fondu by mala byť 15 miliónov eur vyjadrená podľa súčasnej hodnoty na každý z rokov 2007, 2008, 2009 a 2010.(13) Stratégia fondu, ktorá sa začala uplatňovať v poslednej etape jeho činnosti (2006 – 2010) s názvom „Sharing this Space“ (Spoločný priestor) sa sústreďuje na štyri kľúčové oblasti: budovanie základov pre zmierenie v najviac marginalizovaných komunitách, budovanie mostov pre kontakty medzi rozdelenými komunitami, pokrok smerom k integrovanejšej spoločnosti a zanechanie odkazu. Preto je konečným cieľom fondu a tohto nariadenia podpora zmierenia medzi komunitami.(14) Táto podpora Únie prispeje k posilneniu solidarity medzi členskými štátmi a ich národmi.(15) Pomoc z fondu by sa mala považovať za efektívnu, iba ak vytvára trvalé hospodárske a sociálne zlepšenie a nepoužíva sa ako náhrada iných výdavkov verejného či súkromného sektora.(16) Nariadením Rady (ES) č. 1968/2006 z 21. decembra 2006 o finančných príspevkoch Spoločenstva do Medzinárodného fondu pre Írsko (2007 – 2010)[14] sa stanovila referenčná suma finančných prostriedkov na vykonávanie činností fondu na obdobie 2007 až 2010.(17) Súdny dvor Európskych spoločenstiev vo svojom rozsudku vo veci C-166/07 ( Európsky Parlament/Rada a Komisia )[15] z 3. septembra 2009 zrušil nariadenie (ES) č. 1968/2006, pretože bolo založené len na článku 308 Zmluvy o založení Európskeho spoločenstva a rozhodol, že vhodným právnym základom sú tretí odsek článku 159 Zmluvy o založení Európskeho spoločenstva a článok 308 Zmluvy o založení Európskeho spoločenstva. Súd však tiež rozhodol, aby sa účinky nariadenia (ES) č. 1968/2006 zachovali až do doby, kým v primeranej lehote nenadobudne účinnosť nové nariadenie prijaté na vhodnom právnom základe a že zrušenie nariadenia (ES) č. 1968/2006 nesmie mať vplyv na platnosť uskutočnených platieb ani záväzkov prijatých na základe uvedeného nariadenia,PRIJALI TOTO NARIADENIE:Článok 1Referenčná suma finančných prostriedkov na implementáciu Medzinárodného fondu pre Írsko (ďalej len „fond“) na obdobie rokov 2007 – 2010 predstavuje 60 miliónov eur.Ročné rozpočtové prostriedky schvaľuje rozpočtový orgán v limite finančného rámca.Článok 2Fond používa príspevky v súlade s dohodou z 18. septembra 1986 medzi vládou Írska a vládou Spojeného kráľovstva Veľkej Británie a Severného Írska o Medzinárodnom fonde pre Írsko (ďalej len „dohoda“).Pri prideľovaní príspevkov fond uprednostňuje projekty cezhraničného charakteru alebo projekty spolupráce medzi komunitami tak, aby dopĺňali činnosti financované zo štrukturálnych fondov a najmä činnosti v rámci programu PEACE, ktorý sa uplatňuje v Severnom Írsku a pohraničných grófstvach Írska (ďalej len „program PEACE“).Príspevky sa využívajú tak, aby v príslušných oblastiach vytvorili trvalo udržateľné hospodárske a sociálne zlepšenie. Nepoužívajú sa ako náhrada za iné výdavky verejného alebo súkromného sektora.Článok 3Komisia zastupuje Úniu ako pozorovateľ na zasadnutiach rady fondu.Fond je podľa potreby ako pozorovateľ zastúpený na zasadaniach monitorovacieho výboru programu PEACE, ako aj pri iných zásahoch v rámci štrukturálnych fondov.Článok 4Komisia v spolupráci s radou fondu určí na všetkých úrovniach vhodné postupy na podporu koordinácie medzi fondom, riadiacimi orgánmi a vykonávacími orgánmi ustanovenými v rámci príslušných zásahov zo štrukturálnych fondov, najmä v rámci programu PEACE.Článok 5V spolupráci s radou fondu Komisia určí vhodné postupy zverejňovania a informovania, aby sa zverejnili príspevky Únie na projekty, ktoré sú financované z fondu.Článok 6Najneskôr do 30. júna 2008 fond predloží Komisii svoju stratégiu na ukončenie činnosti fondu vrátane:a) akčného plánu s plánovanými platbami a predpokladaným dňom ukončenia činnosti;b) postupu zrušenia viazanosti prostriedkov;c) spôsobu použitia všetkých zvyšných finančných prostriedkov a získaných úrokov ku dňu ukončenia činnosti fondu.Ďalšie platby do fondu sa môžu uskutočniť pod podmienkou, že Komisia schváli stratégiu ukončenia jeho činnosti. Ak sa táto stratégia nepredloží do 30. júna 2008, platby do fondu sa pozastavia až do dňa jej predloženia.Článok 71. Príspevky spravuje Komisia.Podľa odseku 2 sa príspevky každoročne vyplácajú v týchto splátkach:a) prvá zálohová platba vo výške 40 % sa poukáže, keď Komisia dostane záväzok, podpísaný predsedom rady fondu, v ktorom sa tento fond zaviaže dodržiavať podmienky na pridelenie príspevku uvedeného v tomto nariadení;b) druhá zálohová platba vo výške 40 % sa poukáže o šesť mesiacov;c) zvyšná platba vo výške 20 % sa poukáže, keď Komisia dostane a prijme výročnú správu o činnosti fondu a audit účtovnej závierky za príslušný rok.2. Pred poukázaním splátky Komisia na základe stavu hotovosti fondu v čase splatnosti každej splátky vykoná hodnotenie finančných potrieb fondu. Ak podľa tohto hodnotenia na základe finančných potrieb fondu nie je vyplatenie jednej zo splátok oprávnené, jej poukázanie sa pozastaví. Komisia preskúma toto rozhodnutie na základe nových informácií, ktoré poskytol fond, a keď vyplácanie bude považovať za oprávnené, bude v ňom pokračovať.Článok 8Príspevok z fondu možno prideliť na činnosť, ktorej sa pridelila alebo sa má prideliť finančná pomoc v rámci zásahu zo štrukturálnych fondov, iba ak celková výška finančnej pomoci plus 40 %, ktoré predstavuje príspevok fondu, nepresiahne 75 % celkových oprávnených nákladov na túto činnosť.Článok 9Záverečná správa má byť Komisii predložená šesť mesiacov pred dňom ukončenia činnosti uvedeným v stratégii ukončenia činnosti v článku 6 ods. 1 bode a) alebo šesť mesiacov po poslednej splátke Únie, podľa toho, čo bude skôr, a má obsahovať všetky potrebné informácie, ktoré Komisii umožnia vyhodnotiť implementáciu pomoci a dosiahnutie cieľov.Článok 10Posledný ročný príspevok sa vyplatí na základe analýzy finančných potrieb uvedenej v článku 7 ods. 2 a ak je činnosť fondu v súlade so stratégiou ukončenia činnosti uvedenou v článku 6.Článok 11Posledným dňom oprávnenosti výdavkov je 31. december 2013.Článok 12Toto nariadenie nadobúda účinnosť […] dňom po jeho uverejnení v Úradnom vestníku Európskej únie .Článok 6 sa uplatňuje od 1. januára 2007.Účinnosť stráca 31. decembra 2010.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Európsky parlament Za Radupredseda predseda […] […]LEGISLATÍVNY FINANČNÝ VÝKAZPríslušné oblasti politiky: REGIO Činnosť: Iné regionálne akcie |NÁZOV AKCIE: FINANčNÉ PRÍSPEVKY ÚNIE DO MEDZINÁRODNÉHO FONDU PRE ÍRSKO (2007 – 2010) |1. ROZPOČTOVÁ(-É) POLOŽKA(-Y) + NÁZOV(-VY)13.03.122. CELKOVÉ ÚDAJE2.1. Celková výška pridelených finančných prostriedkov na činnosť (časť B): 60 miliónov eur viazaných rozpočtových prostriedkov2.2. Obdobie uplatňovania: 2007 – 20102.3. Celková viacročná predpokladaná výška výdavkov:a) Harmonogram čerpania viazaných rozpočtových prostriedkov/platobných rozpočtových prostriedkov (finančný zásah) ( pozri bod 6.1.1 )v miliónoch € ( na tri desatinné miesta )Rok [n] 2007 | [n+1] 2008 | [n+2] 2009 | [n+3] 2010 | [n+4] | [n+5 a nasl. rok] | Spolu |Viazané rozpočtové prostriedky | 15 | 15 | 15 | 15 | 60 |Platobné rozpočtové prostriedky | 15 | 15 | 15 | 15 | 60 |b) Technická a administratívna pomoc a výdavky na podporu ( pozri bod 6.1.2 )Viazané rozpočtové prostriedky |Platobné rozpočtové prostriedky |Medzisúčet a+b |Viazané rozpočtové prostriedky | 15 | 15 | 15 | 15 | 60 |Platobné rozpočtové prostriedky | 15 | 15 | 15 | 15 | 60 |c) Celkový finančný vplyv ľudských zdrojov a iných administratívnych výdavkov ( pozri body 7.2 a 7.3 )Viazané rozpočtové prostriedky/Platobné rozpočtové prostriedky | 0,042 | 0,042 | 0,042 | 0,042 |SPOLU a+b+c |Viazané rozpočtové prostriedky | 15,042 | 15,042 | 15,042 | 15,042 | 60,168 |Platobné rozpočtové prostriedky | 0,042 | 0,042 | 15,042 | 15,042 | 15 | 15 | 60,168 |2.4. Zlučiteľnosť s finančným plánovaním a s finančným výhľadomNávrh je zlučiteľný s existujúcim finančným plánovaním.2.5. Finančný vplyv na príjem:Návrh nemá žiadne finančné dôsledky (zahŕňa technické aspekty súvisiace s uplatňovaním opatrenia)3. ROZPOČTOVÉ CHARAKTERISTIKYDruh výdavku | Nový | Príspevok EZVO | Príspevky od žiadateľských krajín | Výdavková kapitola vo finančnom výhľade |Nepovinný | diff. | nie | nie | nie | 1A |4. PRÁVNY ZÁKLADČlánok 351 ods. 1 a článok 175 zmluvy.5. OPIS A DÔVODY5.1. Potreba zásahu Únie5.1.1. Sledované cielePodnietiť kontakty, dialóg a zmierenie medzi nacionalistami a unionistami v celom Írsku a podporiť pokrok oboch spoločenstiev v hospodárskej a sociálnej oblasti.5.1.2. Dôvody opatreniaEurópska Únia uznávajúc, že ciele fondu odrážajú ciele, ktoré sama napĺňa, finančne prispieva do MFI na podporu mierového procesu od roku 1989. Do dnešného dňa EÚ poskytla fondu 289 mil. €.Na svojom zasadaní v Bruseli 15. a 16. decembra 2005 Európska rada vyzvala Komisiu, aby podnikla potrebné kroky s cieľom pokračovať v podpore EÚ fondu, pretože do roku 2010 sa uskutoční najvýznamnejšia, záverečná etapa jeho činnosti, rok 2010 je posledným rokom, kedy fond bude žiadať od svojich darcov o finančné príspevky.Pokračovanie vo vyplácaní tohto príspevku v ďalších štyroch rokoch až do ukončenia činnosti MFI preukazuje jasnú podporu EÚ mierovému procesu v Severnom Írsku.5.2. Plánované akcie a opatrenia v rámci rozpočtového zásahu-  Podnietiť kontakty, dialóg a zmierenie medzi nacionalistami a unionistami v celom Írsku a podporiť pokrok oboch spoločenstiev v hospodárskej a sociálnej oblasti.-  Fond pôsobí najmä v Severnom Írsku a pohraničných oblastiach Írska; zameriava sa najmä na určené znevýhodnené oblasti.-  Pokiaľ ide o podrobný rozbor činností fondu, pozri správu Komisie KOM(2006) 563 z 12. októbra 2006.5.3. Spôsoby uplatňovaniaSpoločné hospodárenie s medzinárodnými organizáciami.Za predpokladu, že sa vyhodnotia finančné potreby fondu, sa ročný príspevok bude vyplácať riadne v týchto splátkach: prvá zálohová platba vo výške 40 % sa poukáže, keď Komisia dostane záväzok podpísaný predsedom rady fondu v súlade s nariadením Rady; druhá zálohová platba vo výške 40 % bude nasledovať o šesť mesiacov a posledná platba vo výške 20 % sa poukáže, keď Komisia dostane a schváli výročnú správu o činnosti fondu a audit účtovnej závierky za príslušný rok.6. FINANČNÝ VPLYV6.1. Celkový finančný vplyv na časť B - (v priebehu celého plánovacieho obdobia)6.1.1. Finančný zásahViazané rozpočtové prostriedky (v miliónoch € na tri desatinné miesta)Rozpis | [Rok n] 2007 | [n+1] 2008 | [n+2] 2009 | [n+3] 2010 | [n+4] | [n+5 a nasl. roky | Spolu |Akcia 1 | 15 | 15 | 15 | 15 | 60 |Akcia 2 |atď. |SPOLU | 15 | 15 | 15 | 15 | 60 |6.1.2. Technická a administratívna pomoc, výdavky na podporu a výdavky na IT (viazané rozpočtové prostriedky)Neuplatňuje sa.6.2. Výpočet nákladov na opatrenia plánované v časti B (v priebehu celého plánovacieho obdobia)Neuplatňuje sa.7. VPLYV NA VÝDAVKY NA ZAMESTNANCOV A NA ADMINISTRATÍVNE VÝDAVKY7.1. Vplyv na ľudské zdrojeDruh pracovného miesta | Zamestnanci, ktorí majú byť prijatí na riadenie činnosti, pričom sa použijú doterajšie a(alebo) ďalšie zdroje | Spolu | Opis úloh vyplývajúcich z tejto činnosti |Počet trvalých pracovných miest | Počet dočasných pracovných miest |Úradníci alebo dočasní zamestnanci | A B C | 0,2 0,1 | 0,2 0,1 | V prípade potreby možno pripojiť podrobnejší opis úloh. |Iné ľudské zdroje |Spolu | 0,3 | 0,3 |7.2. Celkový finančný vplyv, ktorý predstavujú ľudské zdrojeDruh ľudských zdrojov | Suma (€) | Spôsob výpočtu * |Úradníci Dočasní zamestnanci | 32 400 | 0,3 * 108 000 € |Iné ľudské zdroje (konkrétna rozpočtová položka) |Spolu | 32400 |Potreba ľudských a administratívnych zdrojov sa pokryje zo sumy pridelenej riadiacemu GR v rámci ročného postupu prideľovania prostriedkov.7.3. Iné administratívne výdavky vyplývajúce z tejto činnostiRozpočtová položka (číslo a názov) | Suma (€) | Spôsob výpočtu |Celková výška pridelených finančných prostriedkov (hlava A7) A0701 – Služobné cesty A07030 – Zasadnutia A07031 – Povinné výbory A07031 – Nepovinné výbory A07040 – Konferencie A0705 – Štúdie a konzultácie Iné výdavky (upresnite), audit | 8 000 1 600 | 800 €* 10 ročne (5 služobných ciest s priemernou dĺžkou 2 dni ) 800 € 2 ročne |Informačné systémy (A-5001/A-4300) |Iné výdavky - časť A (upresnite) |Spolu | 9 600 |Sumy predstavujú celkové výdavky za dvanásť mesiacov.I. Spolu za rok (7.2 + 7.3) II. Trvanie činnosti III. Celkové náklady na činnosť (I x II) | 42 000 € 4 roky 168 000 € |8. NÁSLEDNÉ ČINNOSTI A VYHODNOTENIE8.1. Následné opatreniaKomisia bude monitorovať aktivity fondu prostredníctvom stálej prítomnosti pozorovateľa v rade a prijímať podklady zo zasadaní poradného výboru MFI. Okrem toho opatrenia fondu kontrolujú aj útvary auditu a kontroly GR REGIO. Indikátorom výsledkov je počet a hodnota projektov schválených MFI.Medzinárodný fond pre Írsko každoročne predkladá Komisii svoju ročnú účtovnú závierku a správu o činnosti, ktoré musí Komisia považovať za uspokojivé, aby splátky do fondu mohli pokračovať. Splátky do fondu sú okrem toho tiež podmienené hodnotením finančných potrieb fondu, ktoré vykoná Komisia na základe zostatku hotovosti fondu v čase, v ktorom sa plánuje príslušná splátka.Keďže činnosť fondu sa skončí v roku 2010, bol požiadaný, aby Komisii predložil svoju stratégiu na ukončenie činnosti fondu a ďalšie splátky do fondu sú podmienené tým, že Komisia túto stratégiu schváli. Komisia túto stratégiu schválila v septembri 2009. Fond v rámci balíčka na ukončenie činnosti predloží Komisii všetky potrebné informácie, ktoré Komisii umožnia zhodnotiť vykonávanie pomoci a dosiahnuť ciele.8.2. HodnotenieHodnotenie aktivít fondu je súčasťou správy Komisie KOM(2006) 563 z 12.októbra 2006.9. OPATRENIA PROTI PODVODOMKomisia je zastúpená v rade fondu a posledná ročná splátka sa zaplatí iba po prijatí a schválení výročnej správy a účtovnej závierky fondu. Okrem toho opatrenia fondu kontrolujú aj útvary auditu a kontroly GR REGIO.[1] Ú. v. EÚ L 30, 3.2.2005, s. 1 – 3.[2] Ú. v. EÚ L 409, 30.12.2006, s. 86.[3] Vec C-166/07.[4] Dohoda medzi vládou Spojeného kráľovstva Veľkej Británie a Severného Írska a vládou Írska o Medzinárodnom fonde pre Írsko, 18. september 1986 (naposledy zmenená a doplnená 10. októbra 2000); UK Treaty Series N°58 (1987) Cm 266 / Republic of Ireland N°1 (1986) Cmnd 9908.[5] Ú. v. EÚ L 30, 3.2.2005, s. 1 až 3.[6] KOM(2006) 563, 12.10.2006.[7] Ú. v. EÚ […].[8] Ú. v. EÚ […].[9] Ú. v. EÚ […].[10] Ú. v. EÚ L 30, 3.2.2005, s. 1.[11] Ú. v. ES L 161, 26.6.1999, s. 1.[12] Ú. v. EÚ L 210, 31.7.2006, s. 25.[13] Ú. v. EÚ C 139, 14.6.2006, s. 1.[14] Ú. v. EÚ L 409, 30.12.2006, s. 86.[15] Zatiaľ neuverejnené.


title: Návrh nariadenie rady o rozšírení konečného antidumpingového cla uloženého nariadením (ES) č. 398/2004 na dovozy kremíka s pôvodom v Čínskej ľudovej republike na dovoz kremíka zasielaného z Kórejskej republiky, či má alebo nemá deklarovaný pôvod v Kórejskej republike

text:
Dôležité právne oznámenie

|

52006PC0826

Návrh nariadenie Rady o rozšírení konečného antidumpingového cla uloženého nariadením (ES) č. 398/2004 na dovozy kremíka s pôvodom v Čínskej ľudovej republike na dovoz kremíka zasielaného z Kórejskej republiky, či má alebo nemá deklarovaný pôvod v Kórejskej republike  /* KOM/2006/0826 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 18.12.2006KOM(2006)826 v konečnom zneníNávrhNARIADENIE RADYo rozšírení konečného antidumpingového cla uloženého nariadením (ES) č. 398/2004 na dovozy kremíka s pôvodom v Čínskej ľudovej republike na dovoz kremíka zasielaného z Kórejskej republiky, či má alebo nemá deklarovaný pôvod v Kórejskej republike(predložený Komisiou)DÔVODOVÁ SPRÁVA1.  KONTEXT NÁVRHU1-  Dôvody a ciele návrhuTento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 (ďalej len „základné nariadenie”), v konaní týkajúcom sa dovozu kremíka s pôvodom v Čínskej ľudovej republike zasielaného z Kórejskej republiky.120-  Všeobecný kontextTento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s obsahovými a procedurálnymi požiadavkami ustanovenými v základnom nariadení.139-  Existujúce ustanovenia v oblasti návrhuV oblasti návrhu neexistujú žiadne ustanovenia.141-  Súlad s ostatnými politikami a cieľmi ÚnieNeuplatňuje sa.2.  KONZULTÁCIA SO ZAINTERESOVANÝMI STRANAMI A HODNOTENIE VPLYVU3.  Konzultácie so zainteresovanými stranamiV súlade s ustanoveniami základného nariadenia mali zainteresované strany počas prešetrovania možnosť obhajovať svoje záujmy.-  Získavanie a využívanie expertízy229Externá expertíza nebola potrebná.230-  Hodnotenie vplyvuTento návrh je výsledkom implementácie základného nariadenia.Základné nariadenie nestanovuje všeobecné hodnotenie vplyvu, avšak obsahuje úplný zoznam podmienok, ktoré sa majú posúdiť.4.  PRÁVNE PRVKY NÁVRHU305-  Zhrnutie navrhovaných opatreníNariadením č. 2200/90 Rada uložila konečné antidumpingové clo na dovoz kremíka s pôvodom v Čínskej ľudovej republike. Krátko potom, po sťažnosti, ktorú podalo výrobné odvetvie Spoločenstva, a následnom prešetrovaní Komisie, dospela Rada v nariadení č. 1607/92 k záveru, že platné antidumpingové clo sa absorbovalo a uložila dodatočné clo na dovoz kremíka s pôvodom v Čínskej ľudovej republike.Je potrebné poznamenať, že obidvoma preskúmaniami uplynutia platnosti, nariadenia č. 2496/97 a č. 398/2004, sa potvrdila konečná sadzba antidumpingového cla, ktoré sa uplatňuje na čistú franko cenu na hranici Spoločenstva, vo výške 49%.Dňa 6. marca 2006 Komisia dostala novú žiadosť o prešetrenie údajného obchádzania antidumpingových opatrení uložených na dovoz kremíka s pôvodom v Číne prostredníctvom prekládky v Kórejskej republike.Týmto prešetrovaním sa ukázalo, že na túto zmenu štruktúry obchodu neexistoval okrem uloženia antidumpingových opatrení iný dostatočný náležitý dôvod alebo odôvodnenie a že nápravné účinky existujúcich antidumpingových opatrení boli oslabované z hľadiska kvantity i ceny. Dovoz kremíka z Číny zdanlivo nahradilo významné množstvo dovozu príslušného výrobku z Kórejskej republiky. Okrem toho existovali dostatočné dôkazy, že k tomuto nárastu dovozu dochádzalo za ceny pod nepoškodzujúcou hranicou, ktorá sa stanovila počas prešetrovania, ktoré viedlo k existujúcim opatreniam, a že stále dochádzalo k významnému dumpingu.Navrhuje sa teda rozšíriť platné antidumpingové opatrenia na dovoz kremíka s pôvodom v Čínskej ľudovej republike na dovoz rovnakého výrobku zasielaného z Kórejskej republiky.S členskými štátmi sa konzultovalo a väčšina tento návrh podporila.Navrhuje sa, aby Rada prijala priložený návrh nariadenia, ktorý by mal byť čo najskôr uverejnený v Úradnom vestníku.310-  Právny základNariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005.329-  Zásada subsidiarityNávrh patrí do oblasti výlučnej právomoci Spoločenstva. Zásada subsidiarity sa z tohto dôvodu neuplatňuje.-  Zásada proporcionalityNávrh je v súlade so zásadou proporcionality z nasledujúcich dôvodov:331Forma opatrenia je opísaná v uvedenom základnom nariadení a nie je v rozsahu vnútroštátneho rozhodovania.332Uvedenie údajov o minimalizovaní finančného a administratívneho zaťaženia Spoločenstva, vnútroštátnych vlád, regionálnych a miestnych orgánov, hospodárskych subjektov a občanov a jeho úmernosti vzhľadom na cieľ návrhu sa v tomto prípade neuplatňuje.-  Výber nástrojov341Navrhované nástroje: nariadenie.342Iné prostriedky by neboli primerané z nasledujúceho dôvodu:Uvedené základné nariadenie nestanovuje alternatívne možnosti.5.  VPLYV NA ROZPOČET409Návrh nemá vplyv na rozpočet Spoločenstva.NávrhNARIADENIE RADYo rozšírení konečného antidumpingového cla uloženého nariadením (ES) č. 398/2004 na dovozy kremíka s pôvodom v Čínskej ľudovej republike na dovoz kremíka zasielaného z Kórejskej republiky, či má alebo nemá deklarovaný pôvod v Kórejskej republikeRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“ ), a najmä na jeho článok 13,so zreteľom na návrh predložený Komisiou po porade s poradným výborom,keďže:A. POSTUP1. Existujúce opatrenia(1) Nariadením (ES) č. 2200/90[2] (ďalej len „pôvodné prešetrovanie“) Rada uložila konečné antidumpingové opatrenia vo forme pevne stanoveného cla na tonu kremíka dovezeného do Spoločenstva s pôvodom v Čínskej ľudovej republike (ďalej len „Čína“).(2) Krátko potom, po žiadosti, ktorú podalo výrobné odvetvie Spoločenstva, dospela Rada v nariadení č. 1607/92[3] k záveru, že čínski vývozcovia platné antidumpingové opatrenia absorbovali a uložila dodatočné clo na dovoz kremíka s pôvodom v Číne.(3) V roku 1997 sa začalo preskúmanie uplynutia platnosti aj predbežné preskúmanie. Tieto preskúmania boli ukončené nariadením č. 2496/97[4]. Ako dôsledok týchto preskúmaní sa opatrenia zachovali, ale považovalo sa za vhodnejšie zmeniť formu opatrení z pevne stanoveného cla na clo ad valorem . Colná sadzba predstavovala 49 % ceny CIF príslušného dovozu. V súlade s pravidlom nižšieho cla sa táto sadzba zhodovala s rozpätím ujmy.(4) Po preskúmaní uplynutia platnosti Rada dospela v nariadení (ES) č. 398/2004[5] k záveru, že antidumpingové clo by sa malo zachovať.2. Žiadosť(5) Dňa 6. marca 2006 dostala Komisia podľa článku 13 ods. 3 základného nariadenia žiadosť o prešetrenie údajného obchádzania antidumpingových opatrení uložených na dovoz kremíka, zaradeného pod kód KN 2804 69 00 (obsahujúci najmenej 99,99 % hmotnosti kremíka), s pôvodom v Číne. Žiadosť predložil Kontaktný výbor odvetvia na výrobu ferozliatin (Comité de Liaison des Industries de Ferro-Alliages (Euroalliages)) (ďalej len „navrhovateľ“) v mene výrobcov, ktorí predstavujú významný podiel, t. j. 100 %, celkovej výroby kremíka v Spoločenstve. V žiadosti sa tvrdilo, že dochádzalo k obchádzaniu platných antidumpingových opatrení na dovoz kremíka s pôvodom v Číne prostredníctvom prekládky v Kórejskej republike (ďalej „Kórea“).(6) V tejto žiadosti sa ďalej tvrdilo, že na túto zmenu štruktúry obchodu neexistoval okrem uloženia antidumpingových opatrení iný dostatočný náležitý dôvod alebo odôvodnenie a že nápravné účinky existujúcich antidumpingových opatrení boli oslabované z hľadiska kvantity i ceny. Dovoz kremíka z Číny zdanlivo nahradilo významné množstvo dovozu kremíka z Kórey. Okrem toho existovali dostatočné dôkazy, že k tomuto dovozu dochádzalo za ceny pod výrobnými nákladmi a primeraným ziskom stanoveným výrobným odvetvím Spoločenstva počas prešetrovania, ktoré viedlo k existujúcim opatreniam.(7) Navrhovatelia rovnako tvrdili, že ceny kremíka zasielaného z Kórey boli dumpingové vo vzťahu k normálnej hodnote, ktorá bola už stanovená pre kremík s pôvodom v Číne.3. Začatie konania(8) Po porade s poradným výborom dospela Komisia k záveru, že existovali dostatočné dôkazy prima facie na začatie prešetrovania podľa článku 13 základného nariadenia a začala prešetrovanie podľa nariadenia (ES) č. 607/2006[6] (ďalej len „nariadenie o začatí konania“). Podľa článku 13 ods. 3 a článku 14 ods. 5 základného nariadenia, v rámci nariadenia o začatí konania, Komisia tiež nariadila colným orgánom, aby registrovali dovoz kremíka zasielaného z Kórey, či má alebo nemá deklarovaný pôvod v Kórei.4. Prešetrovanie(9) Komisia o začatí prešetrovania oficiálne informovala orgány Číny a Kórey, výrobcov/vývozcov a známych príslušných dovozcov v Spoločenstve a výrobné odvetvie Spoločenstva, ktoré žiadosť predložilo. Dotazníky boli zaslané výrobcom/vývozcom v Kórei a čínskym a kórejským orgánom. Zainteresované strany dostali príležitosť písomne vyjadriť svoje stanoviská a požiadať o vypočutie v časovom limite stanovenom v nariadení o začatí konania. Všetci účastníci boli informovaní, že odmietnutie spolupráce môže viesť k uplatneniu článku 18 základného nariadenia a že zistenia budú založené na dostupných údajoch.(10) Žiaden vývozca/výrobca z Číny nezaslal vyplnený dotazník a ani od čínskych orgánov Komisia nedostala žiadne pripomienky.(11) Dve kórejské spoločnosti boli ochotné v prešetrovaní spolupracovať. Iba jedna z nich dovážala kremík z Číny do Kórey, ale nevyvážala ho do Spoločenstva. Druhá spolupracujúca kórejská spoločnosť kremík vôbec nevyrábala, ani nedovážala.5. Obdobie prešetrovania(12) Obdobie prešetrovania sa vzťahovalo na obdobie od 1. apríla 2005 do 31. marca 2006 (ďalej len „OP“). Údaje sa získavali od roku 2001 do konca OP (ďalej len „posudzované obdobie“) s cieľom prešetriť údajnú zmenu v štruktúre obchodu.B. VÝSLEDKY PREŠETROVANIA1. Všeobecné úvahy/stupeň spolupráce(13) Ako je uvedené v odôvodnení 10 v prešetrovaní nespolupracovali žiadni výrobcovia/vývozcovia kremíka v Číne, ani žiaden dovozca v Spoločenstve nepredložil informácie relevantné pre prešetrovanie. Ako je uvedené v odôvodnení 11 iba dve spoločnosti v Kórei spolupracovali, ale počas skúmaného obdobia nevyvážali kremík do Spoločenstva. V dôsledku toho museli byť zistenia v súvislosti s kremíkom zasielaným z Kórey do Spoločenstva založené na dostupných údajoch, v súlade s článkom 18 základného nariadenia.2. Príslušný výrobok a podobný výrobok(14) Príslušný výrobok je ten istý ako v pôvodnom prešetrovaní, t. j. kremík s pôvodom v Číne, zaradený pod kód KN 2804 69 00 (obsahujúci najmenej 99,99 % hmotnosti kremíka). Je potrebné pripomenúť, že kremík s vyššou čistotou, t. j. obsahujúci najmenej 99,99 % hmotnosti kremíka, ktorý sa používa prevažne vo výrobnom odvetví elektronických polovodičov, je zaradený pod iný kód KN a nie je zahrnutý do tohto konania.(15) Zo získaných informácií od dvoch spolupracujúcich kórejských spoločností, ako aj informácií dostupných zo žiadosti, ktorú predložil navrhovateľ, sa dospelo k záveru, že kremík dovážaný do Spoločenstva z Číny a kremík zasielaný do Spoločenstva z Kórey majú tie isté základné fyzické vlastnosti a to isté použitie. Z tohto dôvodu sa v zmysle článku 1 ods. 4 základného nariadenia považujú za podobné výrobky. Počas prešetrovania neboli predložené žiadne informácie, ktoré by to vyvrátili.3. Zmena v štruktúre obchodu medzi tretími krajinami a Spoločenstvom(16) Ako je uvedené, údajná zmena v štruktúre obchodu spočíva v prekládke v Kórei.(17) Vzhľadom na chýbajúcu spoluprácu zo strany kórejských vyvážajúcich spoločností boli objem a hodnota kórejského vývozu príslušného výrobku do Spoločenstva stanovené na základe dostupných informácií, ktorými boli v tomto prípade štatistiky dovozu od Eurostatu.(18) Zmena v štruktúre obchodu je založená na údajoch z prvej tabuľky, ktorá je uvedená ďalej. Veľký objem kremíka sa začal z Kórey do Spoločenstva dovážať v rokoch 2002 a 2003 a na vysokej úrovni pokračoval do OP. Významný objem dovozu zasielaný z Kórey najmä medzi rokom 2003 a OP, pričom v danom období kolísal, prebiehal súčasne s podstatným a pretrvávajúcim znížením (viac ako 50 %) dovozu z Číny.Tabuľka 1: dovoz kremíka z Číny a Kórey (objem)Krajina | 2002 | 2003 | 2004 | 2005 | OP (04/2005 – 03/2006 |Čína (v tonách) | 39 705 | 56 226 | 55 939 | 30 346 | 22 358 |Kórea (v tonách) | 1 070 | 5 540 | 2 340 | 4 380 | 3 658 |Zdroj : Eurostat.4. Zistený postup obchádzania a nedostatočný náležitý dôvod alebo hospodárske odôvodnenie(19) Keďže žiadna kórejská spoločnosť, ktorá vyvážala kremík do EÚ, v súčasnom prešetrovaní nespolupracovala, hodnotenie obchádzania sa zakladalo na dostupných informáciách v súlade s článkom 18 základného nariadenia vrátane informácií poskytnutých v žiadosti. Prešetrovanie neodhalilo informácie, ktoré by naznačovali, že sa kremík v Kórei vyrábal. Práve naopak, obidve kórejské spolupracujúce spoločnosti potvrdili, že v Kórei k výrobe kremíka nedochádza.(20) Preto sa dospelo k záveru, že keďže neexistuje iný dostatočný náležitý dôvod alebo hospodárske odôvodnenie v zmysle druhej vety článku 13 ods. 1 základného nariadenia, zmena v štruktúre obchodu spočívala v antidumpingovom cle uloženom na dovoz kremíka s pôvodom v Číne a je nutné predpokladať, ako uvádza navrhovateľ, že zahŕňa prekládku v Kórei.5. Oslabovanie nápravných účinkov cla z hľadiska cien a(alebo) množstva podobného výrobku.(21) Z údajov uvedených v odôvodnení 18 je zjavné, že došlo ku kvantitatívnej zmene v štruktúre dovozu Spoločenstva príslušného výrobku a že čínsky dovoz v roku 2005 výrazne poklesol, zatiaľ čo v rovnakom čase prudko narástol vývoz príslušného výrobku do Spoločenstva z Kórey, krajiny, v ktorej sa kremík nevyrába. Je preto jasné, že zaznamenaná zmena v obchodných tokoch oslabila nápravné účinky opatrení z hľadiska množstva dovezeného na trh Spoločenstva, aj keď dovoz z Kórey počas OP bol podstatne nižší ako znížený dovoz z Číny medzi rokom 2004 a OP.(22) Vzhľadom na chýbajúcu spoluprácu bolo v súvislosti s cenami kremíka zasielaného z Kórey potrebné použiť údaje Eurostatu. Zistilo sa, že priemerné vývozné ceny z Kórey do Spoločenstva boli výrazne nižšie ako predajné ceny a náklady výrobného odvetvia Spoločenstva, ktoré sa stanovili v prešetrovaní, ktoré viedlo k uloženiu súčasných opatrení.Tabuľka 2: dovoz kremíka z Číny a Kórey (EUR za tonu)Krajina | 2002 | 2003 | 2004 | 2005 | OP (04/2005 – 03/2006 |Čína | 1 063 | 1 000 | 1 026 | 964 | 1 001 |Kórea | 1 031 | 912 | 961 | 1 039 | 1 061 |Zdroj: Eurostat.(23) Preto sa dospelo k záveru, že dovoz príslušného výrobku z Kórey oslabuje nápravné účinky cla z hľadiska cien aj množstva.6. Dôkazy o dumpingu vo vzťahu k normálnej hodnote, ktorá bola stanovená pre podobný výrobok(24) Ako bolo vysvetlené v odôvodneniach 10 a 11, vzhľadom na chýbajúcu spoluprácu a s cieľom určiť, či by bolo možné nájsť dôkazy o dumpingu v súvislosti s vývozom príslušného výrobku z Kórey do Spoločenstva počas OP, sa podľa článku 18 základného nariadenia použili ako základ na stanovenie vývozných cien do EÚ údaje Eurostatu na úrovni KN.(25) V súlade s článkom 13 ods. 1 základného nariadenia sa tieto vývozné ceny porovnali s normálnou hodnotou, ktorá sa vopred stanovila, v tomto prípade s normálnou hodnotou stanovenou v najaktuálnejšom preskúmaní uplynutia platnosti.(26) V súlade s článkom 2 ods. 11 a článkom 2 ods. 12 základného nariadenia sa porovnaním váženého priemeru normálnej hodnoty stanovenej počas prešetrovania preskúmania uplynutia platnosti a váženého priemeru vývozných cien počas OP prešetrovania, vyjadreného v percentách ceny CIF na hranici Spoločenstva, clo nezaplatené, potvrdil významný dumping.C. OPATRENIA(27) Vzhľadom na uvedené zistenia sa zistilo, že došlo k obchádzaniu v zmysle článku 13 ods. 1 druhej vety základného nariadenia. V súlade s článkom 13 ods. 1 prvou vetou základného nariadenia by sa mali existujúce antidumpingové opatrenia na dovoz príslušného výrobku s pôvodom v Číne rozšíriť na dovoz rovnakého výrobku zasielaného z Kórey, či má alebo nemá deklarovaný pôvod v Kórei.(28) Opatrenia, ktoré sa majú rozšíriť, by mali byť tie, ktoré sú stanovené v článku 1 ods. 2 nariadenia (ES) č. 398/2004, ktoré predstavujú konečné antidumpingové clo vo výške 49 % uplatniteľné na čistú franko cenu na hranici Spoločenstva pred preclením.(29) V súlade s článkom 13 ods. 3 a článkom 14 ods. 5 základného nariadenia, v ktorých sa stanovuje, že by sa malo rozšírené opatrenie uložené v nariadení o začatí konania uplatňovať na registrovaný dovoz do Spoločenstva, by sa clo malo vyberať z registrovaného dovozu kremíka, ktorý sa zasiela z Kórey.D. ŽIADOSTI O OSLOBODENIE OD CLA(30) Napriek tomu, že sa počas tohto prešetrovania nenašiel v Kórei žiaden výrobca/vývozca kremíka do Spoločenstva ani sa neprihlásil Komisii, od všetkých príslušných vývozcov, ktorí zvažujú predloženie žiadosti o oslobodenie od rozšíreného antidumpingového cla podľa článku 13 ods. 4 základného nariadenia, sa bude vyžadovať, aby vyplnili dotazník s cieľom umožniť Komisii, aby určila, či možno oslobodenie udeliť. Takéto oslobodenie možno udeliť po posúdení situácie na trhu s príslušným výrobkom, výrobnej kapacity a využitia kapacít, obstarávania a predaja, pravdepodobnosti pokračovania postupov, v súvislosti s ktorými neexistuje dostatočný náležitý dôvod alebo hospodárske odôvodnenie, ako aj dôkazov o existencii dumpingu. Komisia zvyčajne vykonáva aj overovanie na mieste. Žiadosť by sa mala bezodkladne adresovať Komisii so všetkými relevantnými informáciami, najmä v súvislosti so zmenou činností spoločnosti, ktoré sú spojené s výrobou a predajom.(31) V prípade, že sa oslobodenie udelí, Komisia po porade s poradným výborom zodpovedajúcim spôsobom navrhne zmenu a doplnenie tohto nariadenia. Každé udelené oslobodenie sa bude následne monitorovať, aby sa zabezpečil súlad s podmienkami, ktoré sú v ňom stanovené.E. POSTUP(32) Zainteresované strany boli informované o základných úvahách a skutočnostiach, na základe ktorých Rada zvažovala rozšíriť platné konečné antidumpingové clo, a bolo im umožnené, aby predložili svoje pripomienky a boli vypočuté. Neboli predložené žiadne pripomienky, ktoré by mohli zmeniť uvedené závery,PRIJALA TOTO NARIADENIE:Článok 11. Konečné antidumpingové clo uložené nariadením (ES) č. 398/2004 na dovoz kremíka, ktorý je zaradený pod kód KN ex 2804 69 00 (kód TARIC 2804 69 00 10), s pôvodom v Čínskej ľudovej republike, sa týmto rozširuje na dovoz kremíka, ktorý je zaradený pod kód KN 2804 69 00, zasielaného z Kórejskej republiky, či má alebo nemá deklarovaný pôvod v Kórejskej republike.2. Clá, ktoré sa rozširujú odsekom 1 tohto článku, sa vyberajú za dovoz registrovaný v súlade s článkom 13 ods. 3 a článkom 14 ods. 5 nariadenia (ES) č. 384/96.3. Uplatňujú sa platné ustanovenia týkajúce sa colných poplatkov.Článok 21. Žiadosť o oslobodenie od cla, ktoré bolo rozšírené v článku 1, sa podáva písomne v jednom z úradných jazykov Spoločenstva a musí byť podpísaná osobou oprávnenou zastupovaním žiadateľa. Žiadosť musí byť odoslaná na túto adresu:European CommissionDirectorate-General for TradeDirectorate BOffice : J-79 05/17B - 1049 BrusselsFax (32 2) 295 65 052. Podľa článku 13 ods. 4 nariadenia (ES) č. 384/96 môže Komisia po porade s poradným výborom povoliť formou rozhodnutia oslobodenia dovozu od cla rozšíreného článkom 1, ktorým sa neobchádzajú antidumpingové opatrenia uložené nariadením (ES) č. 398/2004.Článok 3Colným orgánom sa týmto nariaďuje, aby ukončili registráciu dovozov, ktorá sa zaviedla v súlade s článkom 2 nariadenia (ES) č. 607/2006.Článok 4Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. ES L 56, 6.3.1996, s. 1. Nariadenie naposledy zmenené a doplnené nariadením Rady (ES) č. 2117/2005 (Ú. v. EÚ L 340, 23.12.2005, s. 17.).[2] Ú. v. ES L 198, 28.7.1990, s. 57.[3] Ú. v. ES L 170, 25.6.1992, s. 1.[4] Ú. v. ES L 345, 16.12.1997, s. 1.[5] Ú. v. EÚ L 66, 22.3.2004, s. 15.[6] Ú. v. EÚ L 107, 20.4.2006, s. 24.